Herrirak bi mobilizazio erraldoi egin nahi ditu estatuak mugitzeko\n2012/10/03 Herrirak bi mobilizazio erraldoi egin nahi ditu estatuak mugitzeko\nAmaia Esnalen interbentzioa euskaraz:\nEgun on denoi eta eskerrik asko prentsaurreko honetara etortzeagatik.\nJarraian Herrirako bi ordezkarik hartuko dugu hitza. Jon Garaiek gazteleraz hitz egingo du, eta nik neuk, Amaia Esnalek, euskaraz hitz egingo dizuet segidan.\nHerrira mugimenduak, bi mobilizazio handi sustatu nahi ditu datozen hilabeteetan. Bata Baionan, eta bestea Bilbon. Bidasoaren bi aldeetara, bi manifestazio. Bata Frantziako gobernu berriari zuzendurikoa, eta bestea Espainiako gobernuari begirakoa.\nMomentu garrantzitsua dela pentsatzen dugu, herritarrok gure nahia agertzeko bi gobernuen aurrean. Konponbidean eta bakearen eraikuntzan aurrera egitea galarazten ari diren kartzela politiken honen aldaketa eskatzen duen gizarte baten adierazpen irmoa izan nahi dute bi mobilizazio hauek.\nIzan ere, preso eta errefuxiatuen egoera gainditzeko erronka, derrigor pasatzen da Madriletik eta Parisetik, eta erronka historiko horren lehen estazioak, giza eskubideen errespetua du izena, zeinak eszepziozko neurrien desagerpena eskatzen duen halabeharrez.\nLehen mobilizazioa Azaroaren 10ean izanen da Baionan, 15:30etan Euskaldunen plazatik hasita. Frantziako Hollanden gobernu sozialista berriari, orain arteko ildotik aldendu eta gauzak beste modu batera egiten hasteko eskari zabala egin nahi diogu. Aro berrian aurrera egiten lagunduko duen kartzela politika berri bat indarrean jar dezan, eta iraganera iltzaturik mantentzen gaituzten egoerak gaindituak izan daitezen. Izan ere, Frantziak giza eskubideak urratzen ditu kartzeletan, dispertsioa mantenduz, isolamendua bezalako neurri krudelak apliaktuz, edota bizi osorako zigorra ezarriz, besteak beste. Une honetan, 135 euskal preso aurkitzen dira Frantziako 35 kartzeletan sakabanatuta, gehienak beren etxeetatik 1000 kilometro ingurura. Hollanderen gobernu berriari, Espainiaren inmobilismotik eta muturreko politiketatik aldendu, eta giza eskubideen, soluzioen eta bakearen aldeko hautua egin dezan eskatzeko momentu garrantzitsua da honakoa. Hartara, Euskal Herri guztiko zonaldeetan ari gaa autobusak antolatzen, eta parte hartzeko dei zabala luzatzen dugu, Baionan aldaketarako urratsa egin dezagun.\nBigarren mobilizazioa, aldiz, Urtarrilaren 12an izango da, Bilbon. 17:30etan La Casillatik hasita.\n2012 urtea inoiz herri honetan izan den manifestaziorik handienarekin hasi zen, 100.000 pertsona baino gehiagok euskal preso politikoen errespetua aldarrikatu zuten Bilbon. Urtea amaitzear da, eta Euskal Herritik ez ezik, Europatik ere, Madrili kartzela politika honekin bukatzea exijitu zaio, Estrasburgoko giza eskubideen auzitegiak orain gutxi egin bezala. Hala ere, PP-ren gobernuak kartzela politika hermetikoki itxita mantentzen du konponbiderako aukera historiko baten aurrean gauden arren.\nEgoera hau mantentzeak, eskubide galera amaigabea dakar, eta ez digu uzten sufrimenduaren kiribiletik ateartzen. Baina horrez gain, PP-ren gobernuak bake prozesuaren aurrean iraganari eusteko horman bilakatu du kartzela politika.\nGauzak horrela, Herrirak, inoiz baino gehiago gizartearen unea dela pentsatzen du. Horregatik jarri nahi dugu erronka hau gizartearen eskuetan, eta gaurtik hasita, urtarrilaren 12an Herri Mobilizazio Orokor batera eramango gaituen kanpaina parte hartzailea abiatzeko deia egiten dugu.\nAtxikimendu soilak baino, maila pertsonalean nahiz kolektiboan egin daitezkeen askotariko ekarpenekin osatu nahi dugu kanpaina hau. Horretara animatzen ditugu aro berri honi bultzada erabakigarria eman nahi dioten pertsona eta kolektibo guztiak. Xehetasun guztiak datozen egunetan emango ditugu ezagutzera.\nDokumentuakHerrira - Urriak 3 - Agerraldia - EuskarazHerrira - Urriak 3 - Agerraldia - Erderaz\tIrakurri duzuna zabaldu dezakezu\tBigarren eskuko elkartasun azoka ospatuko da asteburuan Zizurkilen Herrira eguna ospatuko da larunbat honetan Arrosadian\nHerritarron Epaiaren hasiera ekitaldia Tafallan\tHerritarron Epaia, spot-a\t“Irria dario haizeari” dokumentala osorik\tTwitterNo public Twitter messages.\tEspañol


Usurbil Inauteriak 2020 - Inauteriak\nUsurbil Inauteriak 2020\nOtsailak 15, larunbata\nOndoren, Zubietatik Okendora kalejira.\n17:00 Desfilearen hasiera kalejira Lasarten barrena.\n19:00 Senidetzea, dantza eta suaren ekitaldia.\nAmaitzeko, txokolate jana Okendo plazan.\nOharra: eguraldi txarrarekin, festa 17:30etan Oriarten.\nEgunean zehar, inauteri festak Udarregi Ikastolan, Aginaga eta Zubietako Eskoletan.\n19:15 Luzaideko konpartsaren kalejira.\n20:15 Luzaideko Bolantak frontoian.\nOtsailak 22, larunbata: Inauteri Festa Usurbilen\n12:00 Familia plana Zirimarako kideekin, Mikel Laboa plazan.\n12:30 Kalejira Gaztelekuko herensugearekin, Burrunbazale txarangarekin. Azken dantza frontoian.\n16:00 Karaoke festa eta bingoa Gaztelekuan.\n18:30 Dj ibiltaria Aztarrikaren karrozarekin, Mikel Laboa plazatik abiatuta.\n20:00 Aztarrikaren eskutik performanzea frontoian.\n00:00 Dantza festa Iñorkinak eta Kilimak taldeekin.\nUsurbil Inauteriak 20202020-02-062020-02-06https://www.inauteriak.com/wp-content/uploads/2017/01/logo-inauteriak.pngInauteriakhttps://www.inauteriak.com/wp-content/uploads/2020/02/inauteriak-usurbil-2020.jpg200px200px\nAltsasuko Inauteriak 20202020, Agenda, Nafarroa\nBetelu Inauteriak 20202020, Agenda, Nafarroa


Le Dorat - Wikipedia, entziklopedia askea.\n46°12′55″N 1°04′53″E / 46.2153°N 1.0814°E / 46.2153; 1.081446°12′55″N 1°04′53″E / 46.2153°N 1.0814°E / 46.2153; 1.0814\nDinsac, Magnac-Laval, Oradour-Saint-Genest, Saint-Ouen-sur-Gartempe eta Saint-Sornin-la-Marche\n1.586 (2019ko urtarrilaren 1a)\n941 (%59.3) 742 (%46.8)\nLe Dorat (frantsesez eta ofizialki: Le Dorat) Okzitaniako udalerri bat da. Administratiboki Frantziako Vienne Garaia departamenduan dago, Akitania Berria eskualdean. 2013an 1875 biztanle zituen.\n2007an Le Dorat udalerrian erroldatutako biztanleak 1.875 ziren. Familiak 800 ziren, horien artean 287 pertsona bakarrekoak ziren (102 bakarrik bizi ziren gizonak eta 185 bakarrik bizi ziren emakumeak), 292 seme-alabarik gabeko familiak ziren, 170 seme-alabak dituzten bikoteak ziren eta 51 seme-alabak dituzten guraso-bakarreko familiak ziren.\n2007an 1.063 etxebizitza zeuden, 811 familiaren etxebizitza nagusia ziren, 75 bigarren erresidentzia ziren eta 177 hutsik zeuden. 871 etxeak ziren eta 189 apartamentuak ziren. 811 etxebizitza nagusietatik 544 bere jabearen bizilekua ziren, 239 alokairuan okupaturik zeuden eta 28 doan lagata zeuden; 22 etxek gela bat zuten, 78 etxek bi zituzten, 146 etxek hiru zituzten, 244 etxek lau zituzten eta 321 etxek bost zituzten. 480 etxek euren parking plaza propioa zuten azpian. 426 etxetan ibilgailu bat zegoen eta 243 etxetan bat baino gehiago zituzten.\nLe Dorat udalerriko biztanleria-piramidea 2009an .\n2007an lan egiteko adina zuten pertsonak 1.003 ziren, horien artean 678 aktiboak ziren eta 325 inaktiboak ziren. 678 pertsona aktiboetatik 623 lanean zeuden (327 gizon eta 296 emakume) eta 56 langabezian zeuden (32 gizon eta 24 emakume). 325 pertsona inaktiboetatik 134 erretiraturik zeuden, 74 ikasten zeuden eta 117 "bestelako inaktibo" gisa sailkaturik zeuden.\n2009an Le Dorat udalerrian 817 unitate fiskal zeuden, 1.621,5 pertsonek osaturik. Pertsona bakoitzeko diru-sarrera fiskalaren mediana urteko 15.474 euro zen.\n2007an zeuden 136 komertzioetatik, 4 janari enpresak ziren, 6 bestelako produktu industrialen fabrikazioko enpresak ziren, 11 eraikuntza enpresak ziren, 39 ibilgailuen saltze eta konpontze enpresak ziren, 6 garraio enpresak ziren, 12 ostalaritza eta jatetxe enpresak ziren, 2 informazio eta komunikazio enpresak ziren, 9 finantziazio enpresak ziren, 3 higiezinen enpresak ziren, 15 zerbitzu enpresak ziren, 18 administrazio publikoko enpresak ziren eta 11 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 33 zerbitzu publikoetatik, 1 jendarmeria zen, 1 posta bulegoa, 2 banku bulegoak, 2 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 1 autoeskola, 1 igeltseroa, 2 margolariak, 2 zurginak, 1 iturgina, 2 argiketariak, 5 ile apaindegiak, 2 albaitariak, 7 jatetxeak, 2 higiezinen agentziak eta 1 apaindegia.\n2009an zeuden 13 establezimendu komertzialetatik, 2 120 m2 baino gutxiagoko dendak, 2 okindegiak, 2 harategiak, 1 liburu denda zen, 2 arropa dendak, 2 etxerako tresna dendak, 1 bitxi-denda zen eta 1 lore-denda zen.\n2000. urtean Le Dorat udalerrian 29 nekazaritza-ustiategi zeuden, 1.824 hektarea erabiltzen.\n2009an haur-eskola 1 eta 2 lehen-hezkuntzako eskola zegoen. Le Dorat udalerrian1 Bigarren Hezkuntzako ikastetxea eta 1lizeo teknologikoaBigarren Hezkuntzako ikastetxeetan 238 ikasle zeuden eta lizeo teknologikoetan 91.\nDinsac (3,3 km)\nLa Bazeuge (3,5 km)\nOradour-Saint-Genest (4,6 km)\nSaint-Ouen-sur-Gartempe (5,2 km)\nMagnac-Laval (6,6 km)\nSaint-Sornin-la-Marche (8,0 km)\nBNF: 15278782p (data)\nOrriaren azken aldaketa: 12 martxoa 2021, 02:31.


Antzinako Lanbideak - Egurraren Taila\nBeste noizbait dagoeneko aipatu dugun moduan1, zura izan da euskal jendeak bere behar askotarikoak asetzearren historian zehar gehien erabilitako materialetako bat, seguruenik, eta Antxon Aguirre Sorondok dioenaren arabera (Euskonews, 201 zk., 2003/02/28), gure herrialdean eskuragarria, beste materia batzuekin alderatuta lantzeko errazagoa, eta pisuz arinagoa delako. Izan ere, zura erregai gisa erabili da, estalpe edo antzekoak eraikitzeko, duela askoz gutxiago egunero erabiltzeko hainbat artikulu egiteko, eta gero eta gehiago etxeko apaingarriak zein apaingarri pertsonalak egiteko halaber.\nZura lantzen duten eskulangileen artean, beste edozein jardueratan gertatzen den moduan (burdinarekin, beirarekin, edo meatzaritza edo armagintzarekin lotutako espezifikoetan, besteak beste), azkenean mailak sortzen dira, norberak ezagutzen dituen tekniken eta behar den eskarmentu mailaren arabera. Zuraren kasuan, taillaginak nabarmentzen dira, eta hauen artean objektuen erreprodukzioak egiten dituztenak.\nGure herrialdean, jarduera honetan ari den profesionaletako bat Bitor Arrieta donostiarra da, ezen Martuteneko auzoan zurez lantzen du objektu pila handi eta askotariko bat, etxeko apaingarri edo apaingarri pertsonalak bereziki, batez ere oparitarako.


Javier Vargas: "Euskal Herrian musika giroa arnasten da eta talentu asko dagoela ikusi dut" — Kulturaz\nJavier Vargas: "Euskal Herrian musika giroa arnasten da eta talentu asko dagoela ikusi dut"\nJavier Vargas: &quot;Euskal Herrian musika giroa arnasten da eta talentu asko dagoela ikusi dut&quot; "Azpeitiko Sanagustin kulturguneko txoko bakoitzak dardara egingo du bihar gauean Javier Vargas (Madril, 1958) oholtzara igotzen denean. Blues eta rock n’rollaren maitale sutsua, Carlos Santana edo Prince bezalako musika izarrekin aritutakoa da gitarra-jotzaile hau. Azpeitian, Vargas Blues Bandekin ateratako bere azken lanaz eta bluesak utzi dituen harribitxi musikalez gozatzeko aukera izango dute zaleek. Patxi Zabaleta eta Jon Gurrutxaga izango dira, Bikustik-ekin, giroa berotzeko arduradunak. Hitzordu galduezina, bihar, ostirala, 23:00etatik aurrera, Sanagustinen". Urola Kostako Hitza -k elkarrizketa egin dio musikari handiari. https://www.kulturaz.eus/bloga/1461 https://www.kulturaz.eus/bloga/1461/@@download/image/vargasBlues_web.jpg\n"Azpeitiko Sanagustin kulturguneko txoko bakoitzak dardara egingo du bihar gauean Javier Vargas (Madril, 1958) oholtzara igotzen denean. Blues eta rock n’rollaren maitale sutsua, Carlos Santana edo Prince bezalako musika izarrekin aritutakoa da gitarra-jotzaile hau. Azpeitian, Vargas Blues Bandekin ateratako bere azken lanaz eta bluesak utzi dituen harribitxi musikalez gozatzeko aukera izango dute zaleek. Patxi Zabaleta eta Jon Gurrutxaga izango dira, Bikustik-ekin, giroa berotzeko arduradunak. Hitzordu galduezina, bihar, ostirala, 23:00etatik aurrera, Sanagustinen". Urola Kostako Hitza -k elkarrizketa egin dio musikari handiari.\nHeavy City Blues diskoa aurkeztuko duzu Azpeitian. Zer dakarkizu lan honekin?\nRock pultsu handia duen diskoa da, ez bakarrik dituen riff-engatik, baita Carmine Appice bateria jotzaileak eman dion bizitasunagatik ere. Baina, diskoaren oinarrian blues-rock britainiarra dago, nabarmen.\nSustraietara itzuli zarela esan izan duzu.\nBai, nire eraginak Britainiako blues-rock horretatik datoz, baita rock argentinarretik ere. Beraz, esan daiteke horietara itzuli naizela.\nEragin horiek eta beste asko elkarrekin nahastuta entzun izan dizkizugu, flamenkoarekin nahiz doinu latinoekin, esaterako. Zer nahasketa probatu nahiko zenuke?\nHain justu, ekainean disko berri bat grabatzen hasiko naiz, Chris Jagger (Mick Jaggerren anaia) eta Dani Wilde blues abeslari britaniarrarekin batera. Rock eta blues psikodelikoa landuko dut gehienbat lan horretan. Heavy City Blues honetan dagoenetik oso desberdina izango da. Abesti esperimentalagoak izango dira.\nIrakurri elkarrizketa osoa hemen.


"Ordezkaritza handiena izanik, UKUEren gidaritza EH Bilduri dagokiola ulertzen dugu" - Aia orio - Karkara.eus\nKarkara 2019-06-21 16:00\nMaiatzaren 26an izan ziren udal hauteskundeak, eta alkatetza bat izatetik, hiru alkatetza izatera pasatu da EH Bildu: Getarian, Orion eta Zumaian. Aian eta Zarautzen ere koalizioaren aldeko boza eman duten herritarren kopurua hazi egin da: "Zinegotzi bana gehiago izango dugu agintaldi honetan", azaldu du Iñaki Ostolaza Zumaiako alkateak.\nHala, Aiako, Zarauzko, Zumaiako, Orioko eta Getariako EH Bilduko ordezkarien gaurko agerraldian, adierazi dute bilera errondari ekingo diotela datozen asteetan: "Ordezkaritza handiena izanik, ulertzen dugu guri dagokigula UKUEren gidaritza hartzea, eta horregatik, datozen asteetan alderdiekin elkarrizketa erronda bat zabalduko dugu, UKUEren zuzendaritza zehazteko eta datozen urteetarako lan-lerro nagusiak adosteko", esan du Ostolazak.\nBestalde, Udal Elkartearen "garrantzia mahai gainean jarri" dute koalizioko kideek: "Askotan herritarrei ezezaguna zaien arren, zuzen-zuzenean eragiten diguten erabakiak hartzen dira bertan". Adierazi dute amaitu berri den agintaldian EH Bilduk "lan handia" egin duela bertan; "mankomunitatea osatzen duten bost herrietako herritarren eta batez ere gazteen eta emakumeen lan-baldintzak hobetzeko, birziklatze-tasak ahalik eta gehien igotzeko, euskararen erabilera areagotzeko eta gure eskualdearen erakargarritasun turistiko bilakatzeko, edota gizarte zerbitzuen bidez herritar guztiei erantzuna ematen saiatzeko".\nDatorren agintaldiari begira, azaldu dute "enpleguaren duintzean eta egonkortasunean sakontzen jarraitzea" izango dutela ardatz. Euskararen arloari dagokionez, UKUE eta UEMAren arteko hitzarmena "indartzen jarraitzeko" asmoa azaldu dute, "turismoan arreta jarriz". Horretaz gain, "gizarte arloko hainbat zerbitzu" eskualde mailan landu beharra dagoela nabarmendu dute; hala nola, "adinekoen eguneko arreta zerbitzua edota bazterkeria egoeran dauden pertsonei zuzendutako eguneko eta gaueko arreta zerbitzua".


Udal Liburutegiko erabiltzaileen euskarazko irakurzaletasuna ikertuko du 14. Jose Antonio Loidi Bekak – Irunero\nUdal Liburutegiko erabiltzaileen euskarazko irakurzaletasuna ikertuko du 14. Jose Antonio Loidi Bekak\nPosted on 2019(e)ko otsailak 4 by Irunero\nJose Antonio Loidi Euskarazko Ikerketa Bekaren 14. edizioa irabazi du “Euskarazko irakurzaletasuna Irungo Udal Liburutegian” izeneko proiektuak. Lehiaketara 5 proiektu aurkeztu ziren eta Unai eta Maialen Oiartzun anai-arreba irundarren proposamena izan da garaile. Datozen hilabeteetan zehar azterketa garatzeko lanean murgilduko dira proiektu irabazleko ikerlariak.\nIkerketa martxan jartzeko ideia bi anai-arreba hauek literatura eta irakurketarekiko duten zaletasunetik piztu zen. “Neurri handi batean euskaraz bizitzeko ahalegina egiten dugun arren, gazteleraz irakurtzeko ohitura genuela konturatu ginen”, azaldu du Maialen Oiartzun ikerlariak. Kezka horretatik abiatuta sortu zen irakurleen hizkuntza hautuak aztertzeko interesa. Abiapuntu moduan, beste datu batzuen artean, Siadeco Ikerketa Elkarteak Elkar Fundaziorako egindako ikerketaren datuak kontutan hartu dituzte. Datu horien arabera, euskaldunen %54ak gazteleraz irakurtzen du, %23ak euskaraz irakurtzea hautatzen duen bitartean.\n“Neurri handi batean euskaraz bizitzeko ahalegina egiten dugun arren,\ngazteleraz irakurtzeko ohitura genuela konturatu ginen”\nMaialen Oiartzun, ikerlaria\nHurrengo hilabeteetan zehar Irungo Udal Liburutegiko erabiltzaileen euskarazko irakurzaletasuna izango dute aztergai ikerlari irundarrek. Gainera, irakurleen hautuak ikertzeaz gain, liburutegiaren euskarazko eskaintzaren analisia ere egingo dute. Ikerketa gauzatu ahal izateko 9.000 euroko zenbatekoa jaso dute eta 12 hilabeteetako epea izango dute. Azterketa hiri osoan barrena egitea zaila zenez, ikerketa Udal Liburutugiko espaziora murriztea erabaki zuten, Irunen irakurketa eta kulturarekin loturiko gune nagusia denez gero. Unai Oiartzun ikerlariak azaldu duenez, “gure ideia aplikazioa izan dezakeen proiektu bat proposatzea zen”.\n“Gure ideia aplikazioa izan dezakeen proiektu bat proposatzea zen”\nUnai Oiartzun, ikerlaria\nLau fase ezberdin izango ditu ikerketak. Ikerketaren lehen zatian datu-bilketa bat egingo dute liburutegiko liburu-eskaintza, liburutegian antolaturiko ekintza osagarriak eta irakurleen profilaren analisia egiteko. Jarraian, ikerketaren alde kualitatiboari ekingo diote, liburutegiko zuzendaritza-kide, langile eta dinamizatzaileei egingo dizkieten elkarrizketen bitartez. Ostean, prozesu parte-hartzaile bat abiatuko dute, bilera irekietan proiektuaren lehen zatiko emaitzak aurkeztu eta, era berean, erabiltzaileen iritziak eta proposamenak biltzeko. Azkenik, egindako lana laburbiltzen duen txostena aurkeztuko dute, ikerketaren ondorioetatik ateratako proposamenekin batera.\nAdopzioz eta bihotzez Bidasotarra izan zen Jose Antonio Loidi omentzea da 1999 urtearen inguruan sorturiko beka honen helburua. Horrela, euskaraz egindako ikerketa suspertu eta bultzatzea bilatzen da. Jose Antonio Loidi Euskarazko Ikerketa Bekaren deialdira aurkezten diren proiektuek ikerlaria ospetsuak bere bizitza zehar landutako esparruekin lotura izan behar du, hala nola, antropologia, filologia, toponimia, literatura, osasun publikoa, hidrologia edo botanikarekin.\nPosted in BerriakTagged euskara, Ikerketa, irun, irunero, Loidi beka, Udal Liburutegia\nMartindozenea Gaztelekuan egingo den“Eman ahotsa gazteei” ekintzan izena emateko aukera dago oraindik\nUrdanibia eta San Juan plazaren inguruko zenbait kaleen irudia berritu eta ibilirreztasuna hobetuko da\nEtxeberriko landa-bidea berritzeko lanak amaitu dira\nFaisaien uharteko historioaren alde ezkutua ezagutzeko proiektua\nTxingudi Errugbi Klubak 50. urteurrena ospatuko du 2019 urtean zehar


EAJ-PNV - Aberri Batzarrak A-10erako berretsi ditu A-28ean hiritarren babes handia jaso zuten zerrendak\nEAJ-PNVk azaroaren 10eko Hauteskunde Orokorretara eramango ditu iragan apirilaren 8an hiritarren babes zabala jaso zuten hauteskunde-zerrenda berberak. Jeltzaleen Aberri Batzarra, EAJ-PNVren organo gorena, gaur arratsaldean batzartu da Sabin Etxean eta aho batez onetsi du Euzkadi Buru Batzarrak iragan astean egin zitzaion eskaria. Bi aldarazpen baino ez dira egingo, Arabako Herrialde Historikoan, kasu bietan lan arrazoiek eraginda.\nEBBko idazkari Mireia Zaratek Aberri Batzarra bukatutakoan azaldu duenez “sei hilabete eskas igaro dira alderdikide jeltzaleok Madrilen ordezkatuko gintuzten pertsonak aukeratu genituenetik. Aldi honetan ez da ezer gertatu, Exekutiba gisa, zerrendetan aldaketa bat proposatzea arrazoitzen digunik. Gainera, ez dugu ahaztu behar gure hautagaitzak bozkatuenak izan zirela EAEko hiru herrialdeetan. Gure hautagaiek, beraz, alderdiaren abala ez ezik, hiritargoarena ere badute”. Zaratek era berean ekarri du gogora 2016ko ekaineko aurrekaria, antzeko egoera batean Aberri Batzarrak berretsi egin zituelarik EAJ-PNVk 2015eko abenduko hauteskundeetara eraman zituen zerrendak.\nIRAILAk 23 | Prentsa oharra\nEAJ-PNVren A-10eko Haustekunde Orokorretarako zerrendak


HERRITARREK MUGIKORTASUNARI BURUZ EUREN IRITZIA EMATEKO TXANDA ZABALDU DA - ORDIZIAKO UDALA\nHERRITARREK MUGIKORTASUNARI BURUZ EUREN IRITZIA EMATEKO TXANDA ZABALDU DA\nIritziak uztailean 300 ordiziarrei egindako galdeketan jasotako emaitzei gehituko zaizkie bideragarritasuna aztertu eta plan bat bideratzeko\nJose Miguel Santamaria alkateak eta Arantxa Fernandez zinegotziak Ordiziako Udalak martxan jarri duen parte-hartze prozesu berria ezagutzera eman dute. Aurreko uztailean mugikortasunari buruz egindako galdeketa osatzea du helburua. Aurreko astelehenean aurkeztu ziren galdeketaren ondorio nagusiak. Orain interesatuta egon daitekeen edozein ordiziarrak ekarpenak egin ahal izango ditu bere iritzia emanda abenduaren 15erako.\nAlkateak eta zinegotziak prentsa aurrean azaldu dutenez, Udala Ordiziako hainbat aspektu berrikusten ari da. Hauen artean, mugikortasunari eta kirol azpiegiturei dagozkienak. Alde batetik, ‘herriko eta kanpotik Ordiziara etortzen diren ibilgailuen eta oinezkoen mugikortasun sistema birmoldatzeko beharra antzematen da. Bestetik, kirolari dagokionez, azpiegiturak hobetzeko beharra dago. Epe luzerako ikuspegitik udalerriko kirol eredua landu nahi da’.\nOrdiziarren iritzia hobeto ezagutzeko galdeketa bat egin zen aurreko uztailean. Aipaturiko gaien inguruan iritzi desberdinak jaso eta berritzeko prozesua martxan jartzeko asmoarekin egin zen, beharren ezagutza eta herritarren ikuspegia oinarri hartuta.\nUdalerriko errealitate sozio-demografikoaren baitan aukeratu zen galdeketarako lagina. Hala, 300 galdeketa egin ziren telefonoz deituta, laginaren akats portzentajea %5,6a eta konfiantza maila %95koa izanik. Deia jasotakoen artean 152 emakumezkoak ziren eta 148 gizonezkoak. Adinari dagokionez, 18 eta 30 urte bitarteko tramuan 27 emakume eta 29 gizon; 31 eta 45 urte bitartekoak, 38 emakume eta 41 gizon; 46 eta 60 urte dituztenen artean 36 emakumezko eta 40 gizonezkoak ziren eta 61 urte edo gehiago dituztenak 52 emakume eta 61 gizon.\nErdigunean irisgarritasuna errazteko aparkalekua egiteko ideia dago muinean\nGaldeketa erantzun zutenei 25 galdera egin zitzaizkien. Alkatearen arabera, ‘ideia nagusietako bat erdigunera hobeto iristeko aparkaleku bat eraikitzea da’.\nUne honetan parte-hartze prozesuaren bigarren faseari ekin zaio. Hilaren 27an galdeketaren ondoriok aurkeztu ziren eta deialdian parte hartu zutenen ekarpenak jaso ziren. Orain herritarrek euren iritzia luzatzeko aukera bat gehiago ematen da, abenduaren 15a bitarte luzatuko dena. Hala, Ordiziarako onuragarriak izan daitezkeen ideiak eman daitezke, trafikoa, garraioa, aparkalekuak eta, oro har, mugikortasuna hobetzeko.\nIdeia horiek luzatzeko bi formula daude:\n2- Udal Arreta Bulegora gerturatu eta idatziz azalduz, gai bera aipatuz. Bulegoren ordutegia honakoa da: 8:00etatik 13:30era, astelehenetik ostiralera.\nJasotako informazioa aztertu eta azken txostena egingo da, bideragarritasun teknikoa aztertu eta Ordiziako Mugikortasun Plan bat egin ahal izateko.\nSantamariak herritarrei dei egin diete euren iritzia eman ditzaten, hobekuntzak bideratzeko parte-hartze hori garrantzizkoa dela azpimarratuz. ‘Ordiziari bultzada bat emateko mugikortasuna hobetu eta neurri berriak hartzea da gakoetako bat. Azoka, merkataritza eta turismoari begira gaude. Gure garapenaren alde egin eta aukera berriak gureganatzea da ideia. Ordizia irisgarriagoa, jasangarriagoa eta atseginagoa eginez, alegia’, esan du.


Zer da Common Voice eta zergatik behar dugu?\nCommon Voice ahotsaren ezagutza teknologia hobeak eta guztientzat irisgarriak sortzeko helburua duen Mozilla Fundazioaren ekimen bat da. Gero eta ohikoagoa da makinekin elkar eragiteko ahotsa erabiltzea baina orain arteko sistemek (Google Assistant, Apple Siri, Microsoft Cortana, Amazon Alexa...) hainbat arazo dituzte:\nCommon Voicek ahots mota guztiak hartu nahi ditu kontuan. Horregatik euskarazko ahots errekonozimendua entrenatzeko ahalik eta ahots anitzenak nahi ditugu: emakumeak eta gizonezkoak, adin guztietakoak, euskaldun berriak eta euskaldun zaharrak, Euskal Herriko txoko guztietakoak...\nEtengabe entzuten egoten dira eta gure ahotsen grabazioak zerbitzarira bidaltzen dituzte. Pribatutasun aldetik amesgaizto bat dira. “Gure borondatez” etxean sartu ditugun espioiak dira. Jabedun softwarea direnez erabiltzaileok ezin dugu jakin gure ahots grabazioekin gailuan zer egiten den eta ez daukagu zerbitzarian gertatzen denaren gaineko inongo kontrolik. Enpresa handiek herritarron datu pribatuak salduz mozkinak ateratzen dituzte.\nCommon Voicek pribatutasunari lehentasuna emango dio, gure ahotsa ez du inora bidaliko. Ahots prozesamendua gailuan bertan egingo da. Gure ahotsa ez da inora bidalia, aztertua edo monitorizatua izango. Software libreko proiektuek teknologia beste modu batean sortu daitekeela erakusten dute, herritarren beharrak eta eskubideak helburu bezala jarriz.\nCommon Voice-ri buruz gehiago jakin nahi baduzu proiektuaren Ohiko galderak orria irakurtzea gomendatzen dizugu.\nTeknologiarekin euskaraz hitz egin ahal izateko ahotsaren ezagutzarako motorra entrenatzeko 10.000 ahots ordu behar dira. Horretarako auzolan digitalerako deia egin du Librezalek. Parte hartu nahi baduzu grabaketak edozein ordutan eta edozein lekutik egin ditzakezu:\n"Hitz egin" aukera sakatu.\nIrakurri ozen agertzen zaizkizun esaldiak, jarraibideei jarraituz.\nDagoeneko egin diren grabaketak balioztatzen ere lagun dezakezu. Horretarako, sakatu "Entzun" eta jarraitu argibideei. Oso erraza da eta ordenagailu batetik zein zure sakelako telefonotik egin dezakezu. Hori bai, leku isil batean grabatzea gomendatzen dizugu, grabaketek kalitate ona izan dezaten.\nApirilak 9an grabazio maratoia Hirikilabs-en\nAuzolan digital horren barnean grabazio maratoi bat antolatu dugu Librezale eta Hirikilabs-ekin elkarlanean. Donostiako Tabakaleran izango da apirilaren 9an, arratsaldeko 18:00etatik 20:00etara. Anima zaitez eta parte hartu!\nTeknologia, diseinua eta komunikazioa uztartzen dituen enpresa bezala teknologia libreak sustatzen ditugu eta euskara guretzat balio bat da. Hori dela eta, teknologia aurreratuetan euskarak ere presentzia izan dezan ahalegintzen gara. Ondorioz, honelako proiektu parte-hartzaile eta libreak sustatzea beharrezkoa dela uste dugu, kasu honetan bezala, etorkizunean makinekin euskaraz komunikatzeko produktu desberdinak esku artean izan ditzagun eta euskara bigarren mailako hizkuntza izan ez dadin.\nGarrantzitsua iruditzen zaigu burujabetza teknologikoaren alorrean urratsak ematea eta herri bezala konpainia handien aurrean alternatibak eraikitzea. Maratoi honen antolaketa ez da bide horretan ematen dugun lehen pausoa, adibidez, iaz Mastodon.eus Twitterren alternatiba izan daitekeen euskarazko sare soziala abiarazten lagundu genuen.\nARGIAren ekarpena proiektuari\nAhots grabazioen fasearekin hasi aurretik 5 eta 10 hitz arteko 5.000 esaldi bildu behar ziren. Esaldiek Creative Commons Zero (CC0) lizentzia eduki behar zuten, jabetza publikoan egotearen pareko zerbait, eta horrek zailtasuna eransten zion lanari. Librezaleko kideek 2.000 esaldi baina gehiago idatzi zituzten eskuz eta Bizitza ederra da bezala jabetza publikoan dauden filmen azpitituluetatik ere eskuratu zituzten. ARGIAk espresuki proiektu honetarako jabetza publikoan utzitako testuetatik ateratako beste 3.900 esaldirekin osatu zen bilduma. Esaldi horiekin egindako grabazioak dira ahotsaren ezagutzarako motorra entrenatzeko erabiliko ditugunak.


Boga artisau garagardoa dastatu nahi duzu? — Gaztezulo\nBoga artisau garagardoa dastatu nahi duzu?\nBoga artisau garagardoa dastatu nahi duzu? https://www.gaztezulo.eus/lehiaketak/boga-artisau-garagardoa-dastatu-nahi-duzu https://www.gaztezulo.eus/lehiaketak/boga-artisau-garagardoa-dastatu-nahi-duzu/@@download/image/boga_zozketa_1442918557.jpg\nArtisau garagardoaren maitalea zara, eta Euskal Herriko garagardoak dastatu nahi dituzu? Adi egon, urrira bitarte jarraituko baitugu artisau garagardoa zozkatzen. Boga artisau garagardoaren dastatzea egin nahi baduzu, hemen duzu aukera!\nUrriaren 8an Boga artisau garagardoaren hiruko boltsa-pack bat zozkatuko dugu, eta aukera galdu nahi ez baduzu, irakurri uztaileko zenbakian Euskal Herriko artisau garagardogileen inguruan egin genuen artikulua eta erantzun hurrengo galdera: Non hasi ziren BOGAko lagunek garagardoa egiten?


Txapada erradikala dator aste bukaeran, hainbat emanaldi berezirekin - Bergara - Goiena.eus\nTxapada erradikala dator aste bukaeran, hainbat emanaldi berezirekin\nArantzazu Ezkibel Galdos 2018-10-17 12:36\nThe Potes taldeko kideak emanaldia eskaintzen.\nTxapada erradikala, hori izango da aste bukaeran Txapa irratiko lagunek eskainiko dutena. Ikasturte berria gogor hasteko modua izango da jaialdia; denboraldi berria aurkezteaz gain, hainbat kontzertu eskainiko dituzte. The Potes, What a band, BBAX Distortsioen Munduan eta Isuo ta Kezman taldeak igoko dira taula gainera.\nTxapa irratiko denboraldi berria hasteko Txapada erradikala asteburua antolatu dute Bergarako kartzela zaharrean.\nThe Potes arrasatearrek diskoa aurkeztuko dute\nEgubakoitzean, hilaren 19an, The Potes talde arrasatearrak euren lehen diskoa aurkeztuko du: Ametsak dira egi erabat bete aurretik. Kontzerturako sarrera 5 eurokoa izango da. Emanaldi berezia izango da; Jul taldekidea Bergarako gaztetxean hil zen eta horregatik leku eta emanaldi "berezia" izango da taldekideendako.\nWhat a band, disko berriarekin\nZapatuan, denboraldi berriko programazioa aurkeztuko dute, 22:30ean. Ondoren, What a band bergararrek Thousand tons of steel disko berria aurkeztuko dute. Gaua ondo amaitzeko Txapa jaia egingo dute: Haus of beats eta Dj Turtukiña musikariak arituko dira musika jartzen. Sarrera 5 euro.\nDomekan, 18:00etan, BBAX Distortsioen Munduan eta Isuo ta Kezman taldeak igoko dira taula gainera. Sarrera 5 euro izango da. Behi Bideko Andere Xuriak-en atzean Mirentxu Aguerre, Pantxix Bidart, Karine Etxeberri, Aline Etxeberri, Marie Bidart, Sébastien Desgrans, Jurgi Ekiza, Allande Etxeberri, Paxkal Indo, Paxkal Irigoyen… bezalako musikari handiak daude. Herri kantak oinarri hartuta, rock doinuz berrirakurtzen dituzte.\nIsuo ta Kezman Urretxu-Zumarragako taldea da. Bihar akaso disko berria aurkeztuko dute.\nIrrati bitartez zuzenean entzuteko aukera\nKontzertuak eta aurkezpena 97,2 frekuentzian entzuteko aukera egongo da, eta baita www.txapairratia.org helbidean zuzeneko streaming bitartez ere.


Ozonak eta Euskaltel Taldeak Hodeian lan egiteko aukera ematen duten lanpostuak prestatzen dituzte - Euskaltel Blog\nLan egiteko modu berriek soluzio teknologiko berriak eskatzen dituzte enpresetan; telelana errazteko gai diren soluzioak, baina ezustekorik gabeak, erabiltzaileek modu seguruan eta azkar eskuratu ditzaten informazioa eta aplikazioak.\nEnpresen aplikazio, datu eta baliabideak erraz eta modu seguruan atzitzeko aukera ematen duten urrutiko lanpostuak prestatzea da COVI-19ak eragindako krisiari aurre egiteko modurik eraginkorrena; soluzio horri esker, lantokian bertan baleude bezala lan egingo dute langileek. Beste aukera batzuk ez dira hori bezain funtzionalak, konplexuagoak dira ezartzeko, eta arriskuan jartzen dute informazioaren segurtasuna.\nBeraz, lanean dihardugu Euskaltelen, hodeian lan egiteko aukera ematen duten telelaneko postuak prestatzeko. Eta horretarako, lanpostuen digitalizazioan espezializatutako enpresa batekin dihardugu: Ozona Tecnologíarekin.\nLan horren emaitza Citrix teknologian oinarritutako soluzioak dira, zeinak lehendik dauden azpiegiturekin integra baitaitezke; beraz, ez dago zertan aldatu enpresaren IT estrategia, eta, gainera, benetan behar diren baliabideen kostuak aurreikusteko moduko ereduarekin aplikatzen dira, erabileraren arabera ordaintzen baitira.\nProposatzen dizkizuegun soluzioek malgutasun osoa ematen dute, hurbileko DataCenter Virtual (DCV) batean bildutako zerbitzuak eta hodei publikoko zerbitzuak konbinatzen baitituzte. Datacenterretik hurbil egoteak maila handiko prestazioak eskaintzeko aukera ematen du, bai eta bezeroaren datu-sare pribatuarekin guztiz integratzeko eta soluzioaren segurtasuna bermatzeko aukera ere.\nEnpresak aurrez duen birtualizazio-mailaren arabera, bi aukera izan ditzakegu:\nLehenengo aukeran, Cloud Connector bidez sartuko litzateke erabiltzailea bere lanpostura; Cloud Connector makina birtual bat da, Citrix Cloudekin eta behar diren osagai guztiekin konektatuko duena. Erabiltzailea baliabide eta datu guztietara sar daiteke urrutitik, bere gailuan ezer instalatu beharrik gabe.\nHau da aukerarik gomendagarriena, seguruena eta martxan jartzeko errazena, enpresan aurrez ez baldin badago azpiegitura birtualik; VDI ingururako trantsizio-egoera bat da.\nBigarren aukera litzateke enpresa bakoitzaren Data Center Virtualean VDI azpiegitura birtualera sartzea, Cloud Connector baliatuta, zeina Citrix Cloud ingurunearekin komunikatuko bailitzateke. Kasu horretan ere erabiltzaileak ez du ezer instalatu beharrik bere gailuetan; BYOD ereduetan aritzeko aukera ematen dio, eta erabilera-esperientziarik onena lortzen du, HDX protokoloari, Citrix inguruneak ematen duen funtzionaltasunari eta VDI azpiegitura gertuko Datacenter batean hedatzeari esker.\nNolanahi ere, aukera bat zein bestea baliatuta, errazagoa izango da aplikazioen eta lanpostuen banaketa, eta errendimendua, malgutasuna, kudeatzeko erraztasuna eta erabiltzailearen esperientzia bermatzen dira Citrix Cloud-en bidez. Hodeian oinarritutako aplikazioen eta lanpostuen birtualizazioaz ari gara, erraz hornitzeko eta martxan jartzeko modukoak, DCV batean ostatatuz.\nHorrez gainera, baliabide berriak monitorizatzeko eta eransteko aukera ematen duten tresna integratuak eskaintzen dira, hodeiko estrategia etorkizuneko beharretara ere egokitzeko. Analisi- eta kudeaketa-aplikazioak ere eskaintzen dira erabilera, errendimendua eta esperientzia ezagutzeko.\nSegurtasunari dagokionez, gateway bakarra erabiltzen da faktore bikoitzeko autentifikazioarekin, muturretik muturrerako monitorizazioarekin eta sarbide-kontrolarekin.\nBeraz, soluzio horri esker, modu fidagarrian eta eraginkortasunez lan egin ahal izango duzue urrutitik, kostu eta inbertsio handirik gabe, eta erraz egokituko zarete luzerako gurekin geratuko den errealitate berrira.\nGehiago jakin nahi baduzu enpresen telelanerako eskaintzen ditugun soluzioei buruz, eman izena gure buletina jasotzeko, edo jarri harremanetan Enpresen Merkataritza Arloko taldearekin.


Eslovenia ta Kroazia Otsailaren 23tik martxoaren 1era – 1000 milla\nEslovenia ta Kroazia Otsailaren 23tik martxoaren 1era\nKozin (Eslovenia) – Istria penintsula (Kroazia)\nElorrixotik 2742 Km\nEslovenian eman duaz egun batzu; Skocjan kobazulua ikusi, kriston leizea erreka ta guzti barrutik, flipauta geratu naz. Gero zuzen bere kostaldera, 47km kosta deko hiru herri nagusikin; koper, Izola ta Piran.\nHerririk herri ibili naz egun pare batez, gustoko aurkitu duaz, batez be txikiak dielako. Piran igual edarrena. Portu guapua, aintzinako farua, veneziar estiloko etxe bat… gainera egualdi ona dala eta kafe batez goxatu dot terraza baten, itsasoari begira, holan bai!\nPiran atzen utzi orduko Kroaziako mugan aurkitu naz, pasaportia gora pasaportia behera, nahiko aurpegi luzeekin hartu nabe, muga hauek iada ez die frantziatik italiarakua moduen.\nKostaldetik jarraitu dot, leku nahiko turistikuetatik baina hemen berriz be mahastiak eta olibonduak… polita bai, baina denda nun jarri? txoko bat aurkitu dot azkenien baina ordu pare batera polizia azaldu da. Pasaportia berriz erakutsi, lasai hitzegin ta hurrenguan ez akanpatzeko edozein lekutan… ondo hasi naz kroaziakin, je je.\nArreta gehiago jarri beharko dot, batez be dexente urrundu nazelako eta kultura eta pentsamoldeak be aldatzen doiezelako. Lurralde berriak die niretzako beraz keispetik ibilikio naz.\nIstriako hasierako zatia ez dot ain gustoko eduki, baina laster jatetxe pillo bat arraina parrilan eskeintzen, baina asko itxita uda noiz iritsiko zain. Azken momentuan bat aurkitu dot zabalik ta arraina parrilan jan dot, ze ona! honek istria beste begi batzuekin ikustera lagunduko dosta, je je.\nHerriak txikiak die baina guapuak; Porec, Rovinj… ez naz denbora luzez egoten baina danetan geratzen naz. Itsasoan irlak ikusten die, xelebriak, ta portuan arrantzaleak txalupetatik arraina saltzen, hori bai arrain freskua!\nHolan Pulararte noia bertan hondartza baten alboan dagoen alberge baten geratuz, udan ona izengo da hemen bainu bat hartzia.Pulak bere kriston koliseoa dauko, baina bestela ezer gutxi (niretzako, klaro) nik deskantsatzeko hartu dot, bertako taberna baten "pivo" bat lasai hartu ta ohean lo egiteko.\nHurrengo egunetan ekialdeko kostaldea jarraitzen dot, ta azkeneko zatia; Brestovacetik-Opatijara, itsasertze oso guapua aurkitzen dot, ura bare bare ta oso gardena. Herri txiki pilo bat zeharkatu duaz geixenak oso lasaiak baina bakotza bere tokiakin.\nOrain Opatija atzean utzi ta iparraldera noie, Esloveniara berriz, gustoko aurkitu naben ta piskat gehiau ibiliko naz bertatik; Kranj, Ljubljana (edurra ez bada parena jartzen, klaro) ta gero berriz be Kroaziara; Zagreben bisita bat dekot pendiente eta!\nBerriz be Esloveniatik Kroaziarako mugan kriston txakur aurpegiakin hartu nabe, ze egiten dabe bertan lan egiten dabienak goizeko 9etan holako karetua eukitzeko (uste dot kafia ospinakin hartzen dabiela). Zeoze txarra egiten zabizela pentsarazten dotsue, kabroiak! laga pakian! Hemendik aurrerako lurraldeetan abentura edarra izango da mugen kontu hau!\nBy Urdin Ugarte|2021-06-08T19:44:11+00:002009/03/03|Berriak, Munduari bira|Comments Off on Eslovenia ta Kroazia Otsailaren 23tik martxoaren 1era


ELHUYAR Basque Research - Albistea: Olatuen energia OWC sistemaren bidez baliatzeaz diharduten UPV/EHUko lehenengo bi tesiak defendatu dituzte\nHasiera > Albisteak > Olatuen energia OWC sistemaren bidez baliatzeaz diharduten UPV/EHUko lehenengo bi tesiak defendatu dituzte\nOlatuen energia OWC sistemaren bidez baliatzeaz diharduten UPV/EHUko lehenengo bi tesiak defendatu dituzte\nNoiz argitaratua: 11/03/29 | Kategoria: Ikerketa | Gaiak: #Orokorrak #Ingurumena #Teknologia\nTesiaren egileak, Modesto Amundarain eta Mikel Alberdi. , Modesto Amundarain Ormaza\nOlatuetatik energia berriztagarria lortzeko ur-zutabe oszilakorreko (OWC) bihurgailuak erabiltzeaz diharduten tesiak egin dituzte Modesto Amundarain eta Mikel Alberdi ingeniariek; UPV/EHUn gai horri buruz defendatu diren lehen tesiak dira. Teknologia hori darabil, hain zuzen, Mutrikun egiten ari den instalazioak, eta, ingeniarion arabera, teknologia egokiena da euskal kostaldeko olatuen energia baliatzeko.\nInstalazio horien funtzionamendua hobetzeko proposamenak aurkeztu dituzte bi lanotan. Batetik, instalazioon kontrol-arazoak konpontzeko zenbait estrategia garatu ditu Amundarainek bere tesian (Control de turbo-generadores olamotrices / Olatuek eragindako turbosorgailuen kontrola). Bestetik, halako sorgailuekin gertatzen diren tentsio-arazoei irtenbideak aurkitzera bideratu du Alberdik, zehazki, bere lana (Itsasoko olatuen energia eraldatzeko zentralaren eta sare elektrikoaren tentsio-hutsuneen aurrean kontrol-estrategien diseinua eta garapena du izena). Ikerketa horien harira, Sistemen Ingeniaritza eta Automatika Sailak (Amundarain eta Alberdi kide dira) artikulu batzuk argitaratu ditu IEEE Transactions on Industrial Electronics aldizkarian.\nOWC teknologian, olatuek ez dituzte turbinak zuzenean mugiarazten, olatuek bultzatzen duten aire-masa konprimituak baizik. Oro har, olatu-horma batean jarritako azpiegitura bat izan ohi da; goialdeak aire-ganbera bat osatzen du (handik dator masa konprimitua), eta behealdea ur azpian murgilduta dago. Hala, olatuak datorrenean nahiz doanean eragiten dituen mugimenduei ateratzen die etekina turbinak. Turbina elikadura bikoitzeko (errotorearen edo atal mugikorraren aldetik nahiz estatorraren edo atal finkoaren aldetik) sorgailu bati atxikita dago, eta sorgailuak energia sarean txertatzen du.\nAmundarainek eta Alberdik deskribatutako eta jorratutako arazo nagusietako bat turbina galeran sartzeari dagokiona da. Instalazio horietan erabiltzen den turbina Wells motakoa da; turbinaren ezaugarriak direla eta, aparteko olatu batek talka egiten badu, litekeena da turbina gelditzea eta ohi baino motelago egitea bira. Horrenbestez, beharrezkoa da turbinaren abiadura egokitzea. Ikerketak badu beste helburu bat ere: lor daitekeen potentzia maximoa ezartzea eta erreferentziazko potentzia-maila jakin bat ere zehaztu ahal izatea. Horrek ere lotura du turbinaren kontrolarekin.\nIrtenbide eraginkorrenak aurkitzearren, Amundarainek eta Alberdik instalazio osoa emulatu dute ordenagailuarekin (Wells turbina tartean; zerotik abiatuta eraiki behar izan dute, ez baitzuten eredurik), eta egindako probak esperimentalki balioztatu dituzte. Hala, zehaztu dute neurririk eraginkorrena dela turbinaren abiadura kontrolatzea ondoan duen elikadura bikoitzeko sorgailuaren bitartez. Hau da, sorgailuak berak birarazi behar du turbina potentzia maximoa emateko behar duen abiadura hoberenean; horretarako, egokitu egin behar du olatuek eragindako unean uneko presioaren arabera. Era berean, estrategia hori aire-fluxuaren kontrolarekin konbinatu dute. OWC sistemetako atzemate-ganberetan dagoen balbula batean oinarritzen da bigarren neurri hori, eta aire-fluxuaren arabera balbularen zabaltzea eta ixtea kontrolatzean datza.\nBi neurri horiek baliagarriak dira, halaber, ikertzaileok (eta batez ere Alberdik, bere tesian) jorratu duten beste arazo bat konpontzeko: sareko tentsio-hutsuneak, funtzionamenduan desorekak eragiten baitituzte. Alberdik estrategia-multzo bat koordinatu du; goian aipatutakoak, tartean. Sarean bananduta txertatzen diren potentzia aktiboa (benetan kontsumitzen den zatia) eta erreaktiboa (kontsumitu ezin dena) kontrolatzea ere proposatu du. Era berean, itsas kondizioak edozein izanda ere sorkuntza elektrikoa kontrolatu ahal izateko, proposatu du horniketaren jarraitutasuna bermatzea hutsune-tentsio baten aurrean, eta erreferentziak sortzeko sistema bat baliatzea.\nModesto Amundarain Ormaza (Plentzia, 1964) eta Mikel Alberdi Goitia (Bilbo, 1965) elektrizitate-ingeniari teknikoak (Elektronika espezialitatea), elektronika-ingeniariak eta Komunikazioetan, Elektronikan eta Kontrolean doktoreak dira. Bilboko Industria Ingeniaritza Teknikoko Unibertsitate Eskolako (UPV/EHU) Sistemen Ingeniaritza eta Automatika Saileko irakasleak dira. Amundarainek Aitor Jose Garrido Hernandezen eta Francisco Javier Maseda Regoren zuzendaritzapean egin du tesia. Alberdik, berriz, Aitor Jose Garrido Hernandez beraren eta Izaskun Garrido Hernandezen gidaritzapean. Hiru zuzendariok ere Amundarain eta Alberdiren saileko kide dira.\nTesiaren egileak, Modesto Amundarain eta Mikel Alberdi., Modesto Amundarain Ormaza\nPartekatu sare sozialetan edo mezu elektroniko bidez\nEgilea: Komunikazio Bulegoa (UPV/EHU)


María Longarte Ulaciari elkarrizketa\nGoiena Komunikazio Taldeak Bergarako notario berria elkarrizketatuko du martxoan\nOtsailaren 1etik notario berria dago Bergarako notariotzan. Maria Longarte Ulacia du izena, tolosarra da eta aurretik bi urte egin ditu Segurako notariotzan. Euskal hiztuna da, eta garrantzi handia ematen dio bezeroei ama hizkuntzan adierazteko aukera emateari.\nAzaldu du salbuespen gutxi batzuk kenduta norberak aukera dezakeela notarioa. Horrekin batera, hainbat gako eman ditu 2019a ezkero indarrean den maileguen lege berriari buruz, eta, baita ere, gaitasun askotariko pertsonekin lotuta 2021a ezkero berritasun garrantzitsuak ekarri dituen legeari buruz.\nEsteka honetan ikus daiteke elkarrizketa: Goiena Komunikazio Taldea\ngoiena komunikazio taldea,


Martxoan etorriko dira bi urte Topagunearen presidente izatea onartu nuenetik eta, hartutako konpromisoa beteta, kargua utzi egingo dut Batzar Nagusiak aukeratuko duen ordezkoaren eskuetan. Paraleloan, utziko dut baita ere kargu honi lotuta hartu nuen bestea, alegia, TOKIKOMen presidentearena.\nKargua hartzean esan nuen urte luzez ibili izan naizela euskalgintzaren periferian, hainbat jarrerarekin ez oso ados. Kargua uztean esango dut orain bat egiten dudala erabat Topagunea bultzatzen ari den euskaltzaleen mugimendu eraldatuarekin. Zer ikusi dudan tartean? Ba ondokoak, behintzat.\nIkusi dut lantalde bat oso konprometitua, bai federazioan eta bai herrietan. Hain konprometitua, gai izan dela azken hiruzpalau urteetan eraldaketa prozesu sakonean sartzeko eta horrek eskatzen zuen gainkarga hartzeko, krisiaren gordinenari sendo erantzuten zion bitartean.\nIkusi dut euskaltzale asko biziberritzen, urteen poderioz pilatutako ajeez jabetu eta berrikuntzarako jarrera hartzen, eta erosotasun esparruei uko egiten euskararen normalizazioak zerbait gehiago, zerbait berria eskatzen duela antzemanda.\nIkusi dut hainbat aditu izendun lankidetzan lotzen eta taldean bateratzen, jakintza partekatzen eta ikerketa bideratzen, hiztun komunitatearen ahots propioa lantzeko eta euskara jendartearen erdigunean kokatzeko helburuarekin.\nEta ikusi dut dinamika horren eragin ona herri erakunde eta euskalgintzako beste hainbat eragilerengan, eta nola zubiak ari diren eraikitzen hizkuntza normalizazioaren lehen baldintza indar metaketan jartzen dugunon artean.\nIkusi ditut bestelakoak ere, noski, iraganean periferian egotera bultzatu izan nautenak: batzuen zilborkeria bakarzalea, besteen beldurra mugitzeko, hangoen eta hemengoen joera sektarioak. Baina faktore ezkor hauek ez dute alternatiba bat osatzen, gainditu beharreko erresistentziak dira. Eta ikusi dut bakarren bat gainditzen ere.\nBeraz, martxoan kargua utziko dut baina ez mugimendua. Zinez uste baitut euskarak topaguneak behar dituela, zoru komunak eta esparru partekatuak, edozein euskaltzale eroso sentiaraziko dutenak. Eta hain zuzen hor metatuko den –metatzen ari den– aldekotasun soziala faktore erabakigarria izango dela euskararen normalizazioan nabari diren sabai batzuk apurtzeko eta jauzi garrantzitsuak egiten jarraitzeko.\nEuskaltzaleen topagune horiek behar direlako segituko dut bultzatzen Topagunea.\nKanal hauetan artxibatua: Iritzia | Soziolinguistika | Murrizketak


Guri buruz - Yiwu Sandro Trade Co., Ltd.\nOngi etorri Yiwu Sandro Trade Co., Ltd. bisitatzera.\nMerkataritza enpresa bikaina gara\nYiwu Sandro Trade Co., Ltd. Yiwu-n (Zhejiang, Txina) kokatuta dago, birusen aurkako hainbat produktu eskaintzen espezializatuta:\n1 / botatzeko maskarak eta babesak 2 / KN95 klaseko maskara tolesgarriak (FFP1 / FFP2 / FFP3 motekin)\n3 / Maskara kirurgikoa, haurren maskarak 4 / 3M KN90 / KN95 maskarak\n1. maila / 2. maila / 3. maila / 4. maila, erabilera zibila eta medikoa.\n1 / Belarriaren termometroa 2 / kopetako termometroa 3 / txapela eta kapela ezkutuarekin\n1 / oihalezko maskara 2 / bandanas.\nGure enpresak Txinako Herri Errepublikako legeen arabera erregistratuta dauden 100 lantegi kooperatibo baino gehiago ditu, gailu medikoen eta fabrikazio lizentziaren erregistro ziurtagiria lortu dute, ISO9001: 2008 Kalitatearen Kudeaketarako Nazioarteko Sistemarekin ziurtatuta. Horiek guztiek ondasunen titulazioa osatu dute:\n1 / Europe EN149: 2001 + A1: 2009 FFP1 NR / FFP2 NR / FFP3 NR 2. mailakoekin / American NlOSH N95, FDA,\n3 / Australia AS / NZS1716: 2003 4 / Txinako GB / YY.\n5 / CE eta FDA AD GB proben txostena mundu osora esportatzeko.\nLehen mailako I + G gaitasun independentea\nLehengaien hornidura segurua eta nahikoa\nSalmenta talde ausarta, ezagutza profesionala eta jarrera zintzoa duena\nZerbitzuaren osteko laguntza bikaina Bezeroaren lehen printzipioan oinarrituta\nKalitate kontrol sistema zorrotza ikuskapen estandar altuekin\nGordinaren hornidura segurua eta nahikoa materialak\nMunduko erronkak azkar direnez, erronkari aurre egitera ausartzen diren pertsonak batzen ditugu. eta etengabe zabaldu gure hornikuntza gaitasuna. Orain, milioi bat + kentzeko maskara eta 100 mila eguneko KN95 maskarak lortzeko aukera izango dugu.\nEgunero maskarak esportatzen direnez, zerbitzu logistikoa hobetzen dugu. Orain, logistika konpainia handiekin lankidetzan aritu gara. Astero 2-3 hegaldi erregular daude eta hainbat herrialdetako aireportuetara joaten dira, produktuak segurtasunez eta azkar heltzen direla ziurtatzeko.\nTalde profesionalek eta fabrikatzaileek, kalitate handikoek eta esportazio profesionalek ziurtatzen dute zuretzako zerbitzu onena eskaintzea.\n1 / Makineria automatiko eraginkorrena eta zehatzena.\n2 / Esperientzia aberatsak eta bidalitako dokumentua\n3 / Epidemiaren prebentziorako hornidurak esportatzeko titulua amaitu da\nMundu osoan onartua\nGobernuaren eskakizunak bete. Birusen aurkako produktu guztiek mundu osoko herrialdeetako homologazioak dituzte, besteak beste, AEB, Europa, Txina, Australia, Zeelanda Berria, etab.\n1 / Goi mailako kalitatea\n2 / Prezio lehiakorrak\n3 / Bidalketa azkarra\n4 / Saldu osteko zerbitzua asebetetzea\nZerbitzu bakarra talde profesionalarekin\n1 / Langile profesionalak. Ekoizpen prozesuaren jarraipena, produktuaren ikuskapena eta probak, logistika eta bezeroarentzako zerbitzua prozesuan, profesionalak eta oso kooperatiboak gara.\n24/7 zerbitzua, bezeroaren eskakizunak eta beharrak lehen postuan jartzen ditugu\n1 / Zerbitzu eta laguntza maila altuena eskaintzea mundu osoko gure bezeroei.\n2 / Zure galderak edo iruzkinak erantzun azkar eta profesionalak ematea.\n3 / Erantzutea denbora-tarte azkarrean. Galdera tekniko guztiei gehienez 24 orduko epean erantzungo zaie.\nGurekin harremanetan jartzeko, bidali mezu elektroniko bat helbide honetara: manager@sandrotrade.com\nYiwu sandro trade Co., Ltd. Marketina\nMediku Aurpegi Maskara, Kn95 Aurpegia, Oihal Maskara, Maskara, Kotoizko Maskara, Maskara kirurgikoa,


Grabaketa data: 1995\nHiztuna: Gregorio Errea, Fani Errea.\nIkertzailea: Edurne Elkanok\nGai nagusia: Hizketa librea: mendiko lana, ehiza, zerria, jaiak, ihoteetako kanta, talo erretzea...\nGaiak: bizimodua , ehiza , elikadura: gazta , elikadura: taloak , ikatza , inauteriak , jaiak , kontakizuna , txerri hilketa\n00:05:35 Ogia labean egiten zuten. Arrebak kontatzen du bederatzi haurride zirela eta bat Gerran hil zela. Taloak eta txingerra jaten zuten. Pantanoa egin baino lehen bordetan bizi ziren eta gero herrira jaitsi ziren bizitzera. Emakumeek orduan etxeko lanak eta kanpokoak ere egiten zituzten. Artoa, patata etab. ereiten zuten.\n00:02:00 Ehizetara joaten ziren elurra zelarik. Basurdeak hiltzen zituzten.\n00:01:05 Ikatza eta mendiko lanak nola egiten zituzten.\n00:06:50 Festa onak egiten ziren. Denak zuriz jantzita eta zintzarriekin etxez-etxe eskatzen zuten jatekoa eta gero bazkaria egiten zuten denen artean. Gero dantzaldia zuten.\n00:07:05 Inauterietan etxez-etxe joaten ziren eskean "Inaute koxkote, txerri txar bat hil dute, txinger pixka bat eman digute" esanez.\n00:08:40 Fanik bere burua aurkezten du. Burdindogiko ermitara joaten ziren eta bertan meza entzun ondoren bazkaldu eta dantza egiten zuten.\n00:10:45 Txerri hilketa: lau-bost gizon elkartzen ziren eta txerria labanaz hil ondoren, su eman, ongi garbitu eta tripak atera ondoren, txerria zintzilik uzten zuten. Arratsaldean txerria jaitsi eta zatiak egiten zituzten. Urte guztian jaten dute hortik. Tripotak adoboan jarri eta hurrengo egunean bete eta zintzilik uzten zituzten lehortzeko. Hankak gatzetan uzten ziren.\n00:13:30 Bi anaietako bat beti falta zen lanean buruko mina zuelako. Beraiek bazuten artoa eta beti zituzten taloak. Bazegoen familia bat artorik ez zuena baina ez zuten nahi ezer ematerik. Bazuten esnea eta harekin gazta ere egiten zuten. "Marrakuka": taloak esnearekin.\n00:11:18 Egunero joaten zen apaiza berarekin euskaraz hitz egitera. (11.05") Dantzariak plazara jaisten ziren beraiekin trago egitera.


Lan istripuen ondoriozko 30 hildako izan ziren 2019an EAEn – Ekonomiaren KZ\n2020-01-27 2020-01-29 Andoni Beitia\nMAIALEN MUSATADI / 2020-01-27/ Lan istripuen ondorioz hildako 30 pertsona izan ziren 2019. urtean Euskal Autonomia Erkidegoan (EAE). 26 langile lanaldian zeudenean hil ziren, eta beste laurak, aldiz, lanera joaten edo itzultzean.\nHorrela, datu nagusienen artean, EAEn dauden ia 940.000 afiliatuen artean, baja eragin zuten 38.995 istripu izan ziren joan den urtean, 2018an baino % 9 gehiago. Berriz gaixotzeak alde batera utzita, 37.106 istripu berrietatik 36.870 arinak izan ziren (% 99,36), 206 larriak (% 0,55) eta 30 hilgarriak (% 0,08). Iaz hildako 30 pertsonetatik 17 arrazoi traumatikoengatik hil ziren, eta 13 ez traumatikoengatik.\nSan Josek bere hitzaldian adierazi duenez, intzidentzia tasak “ikuspegi hobearekin” islatzen du istripu tasaren bilakaera; intzidentzia tasak istripu kopuru absolutua eta jardunean dauden langileen kopurua lotzen ditu.\nIldo horretan, sailburuak adierazi du aVliatutako 1.000 pertsonako 35,26 istripu erregistratu zirela iaz, hau da, 2018an baino % 6,9 gutxiago. Bere esanetan, datu horrek istripu tasaren jaitsiera erakusten du, hau da, “langile batek istripu bat izateko duen arriskua txikiagoa” dela.\nLaneko arriskuen prebentzioan lortzen dena, arlo honetan “prebentzioa bultzatzeak duen garrantzian inplikatuta eta kontzientziatuta dauden eragileen esfortzuari esker” lortzen dela aitortu du sailburuak.\n“Legegintzaldi honetan, Osalanek 6.000 langile baino gehiago prestatu ditu prebentzio ordezkari gisa, eta beste 3.000 baino gehiago joan dira erakundeak lan osasunaren arloan antolatu dituen ikastaro eta jardunaldietara”, esan du.\n← Gipuzkoako Ogasunak 5.024 milioi bildu ditu 2019an, % 3,9 gehiago\nGipuzkoako ekonomia 2020an % 1,9 haztea aurreikusten da →


Bilboko txori onak - Alba Fatuarte - Uriola.eus\nAlba Fatuarte 2019-12-30 11:07 Iritzia\nEguberriekin batera klasiko bat heltzen da gure telefono mugikorretara: Urte berria zoriontzeko mezuak. Bideo hunkigarriak, umeak nonahi, natura ere oso presente mezuotan, baina guztien artean bada bat bereziki deigarria eta ederra gertatu zaidana, hain zuzen ere “Zorionak” hitzaren jatorria azaltzen duen istorioa. Diotenez, antzinako orakuluek iragarpenak egiteko txorien hegaldiak aztertzen zituzten eta, hala, txarrak zirenean “txori txarrez” esaten zioten; ostera, iragarpenak onak baziren, “txori onak” zekartzaten. Eta hortik omen dator ZORIONAK-en egungo adiera.\nIstorioaren egiazkotasuna alde batera utzita, etimologikoki guztiz logikoa dirudien arren, lerrotara ekarri dut kontaketa bera inspiratzailea suertatu zaidalako. Udako solstizioko suetan bezala, ordura arte bizi izandakoaren birpasa egin eta aurrean datorkiguna askoz hobea izango dela amesteko garaia dugu. Bilbon eta bilbotarrok ere bai. Izan ere, geure bizitzak prekarizatzen duten laino grisen gainetik, “txori onek” ere Bilboko zerua zeharkatu dute amaitzear dugun urtean.\nBesteak beste, gure auzoak bizirik mantentzeko, espekulazioaren eta gentrifikazioaren aurka lanean aritu diren auzokideak; Bolintxu, gure hiriko azken bailara naturala bizirik mantentzeko borrokan dirautenak edota aldaketa klimatikoaren aurka kalera atera atera diren gazteak; makroekitaldien eta ekonomiaren uberizazioaren ondorioei aurre egiteko bazterrak eragiten diharduten gazte prekarioen asanbladako kideak; Bilbo euskaldunago baten alde, hizkuntza-ohiturak aldatzeko ariketa sozial masibo batean parte hartu duten milaka belarriprest eta ahobiziak; Bilbo pertsona guztientzako harrera hiri bat izan dadin konpromisoa dutenak; elkartasuna herrien arteko samurtasuna dela erakusten jarraitzen diguten internazionalistak.\nBaina zorionez, are txori on gehiago ditugu hiribilduan: ehun astez jarraian, astelehenero, udaletxeko atarian duintasuna eskatzeko elkartu izan diren pentsionistak; hiri eredu gayfriendly merkantilista salatzeko LGTB+ kolektiboa salgai ez dagoela harrotasunez aldarrikatu dutenak; jai eredu herrikoi, parte-hartzaile eta parekideari eustea posible egiten duten konpartsakide guztiak; giza eskubideak zapaltzen dituen salbuespenezko espetxe politikaren indargabetzea aldarrikatzeko urtero Autonomia kalea betetzen dituzten lagunak; eta nola ez, gure pribilejioak etengabe azaleratuz, patriarkatua, kapitalismoa eta arrazismoak osatzen duten munstro horren aurka, sistema osoa irauli eta guztiok libre izan arte borrokan jarraituko duten feminista nekaezinak.\nTxori andana honek iragarpen onak besterik ez dizkigu ekartzen 2020. urterako, beraiei esker Bilbo mobilizazio anitzen plaza bihurtu baita aurten, eta beraiei esker Bilbo, pertsona guztien eskubide guztiak defendatuko dituen Bilbo berde, gorri eta moreago bat lortuko dugulako. Eta eskatzea libre delako, desioren bat ere eskatu beharko genuke; bada, txori on guzti hauen mailan dagoen alkatea eta udal gobernua izatea. Tamalez, epe laburrera ez dirudi gauzatuko denik, baina lanean jarraituz gero, helduko da eguna.\nZORIONAK beraz txori on guztiei, konpromisoz eta borrokaz beteriko urte berri ona opa dizuet.


naiz: Iritzia | Opinión - Bizikidetza bidezkoa eta egonkorra: gure esku dago\nPatxi Meabe, Pako Etxebeste, Arturo García eta Joxe Mari Muñoa\nBizikidetza bidezkoa eta egonkorra: gure esku dago\nEzinezkoa da oraina eta geroa eraikitzea betiko gai berberen gurpiletik irten gabe: garaileak-garaituak, terrorismoa, gorrotoa, mendekua, gatazka, traidoreak-konplizeak, heroiak, eta abar. Bizikidetza demokratikoak, beti, ahalegin berezia eskatzen du guztion aldetik.\nBizikidetza elkarren ondoan bizitzea baino zerbait gehiago da. Ez da erraza oraindik esan ez den zerbait esatea ETAren desegiteaz eta horrek gizartean eta bizikidetzan izan duen eraginaz. Ez dago jasandako iragan odoltsua saihesterik, egin bedi justizia eta argitu bitez ideologia interesatuen azpian ezkutaturiko posturak! Baina, era berean, ezinezkoa da oraina eta geroa eraikitzea betiko gai berberen gurpiletik irten gabe: garaileak-garaituak, terrorismoa, gorrotoa, mendekua, gatazka, traidoreak-konplizeak, heroiak, eta abar. Bizikidetza demokratikoak, beti, ahalegin berezia eskatzen du guztion aldetik.\nI.- Gizarte zatitua.\nGizarteak zatiturik segitzen du. Kategoria desberdinetako pertsonak daude gure artean. Zaila da zenbait giro eta zirkulutan mugitzea irainduak edo baztertuak izan gabe. Oraindik omenaldi politizatuak egiten dira, errukitik eta oroimenetik harago, edota harrera eta goraipamen nabarmenak egiten zaizkie heriotzak eragin edo funtsezko giza eskubideak urratu zituztenei. Egitate horien ikuspegi zantarrak sinesgarritasun oro kentzen die, halakoen ondoren, gure herriarentzat bakea eta adiskidetasuna nahi dutela adierazten dutenei. Batzuk «traidoretzat» hartzen dira, beste batzuk kanpoko edo atzerritartzat. Ez da gainditu pertsona horien militantziaren edo iritzien estigma. Beldurra, gorrotoa eta kolaborazioaren edo salaketaren sindromea gainditzeak denbora eskatuko du, aurreiritziei kontra egitea eta gutako askoren postura-aldaketa. ETAri buruzko erreferentziak adiskideen eta senitartekoen zirkulutik desagertu badira ere, oraindik «erretzen» duen gaia da, eta kontakizunaren gudak aurrez aurre jartzen gaitu. Gertatuaren egiak egitateei leial izatea eskatzen digu. Beste gauza bat dira interpretazio interesatuak. Badakigu ideologia baten mende dagoen egia ez datorrela bat «egia objektiboarekin», eta askoz gutxiago artifizialki sortutako hitzen nahas-mahas honetan.\n«Gatazka politikoa», ETAk edo Espainiako eta Frantziako gobernuek ulertu izan duten bezala, ez da inoiz aztertu eta analizatu auziak eskatzen duen sakontasunarekin eta inpartzialtasunarekin. Ia inon ez da planteatu edo zalantzan jarri Estatuaren lurralde-eredua, ez eta nazio-subiranotasunaren edukia ere. Gauza bat da prezio politikoa jartzea indarkeria bertan behera uzteari eta beste bat, oso bestelakoa, euskal biztanleriaren parte garrantzitsu batek Euskal Herriaren lurralde-berezitasunaren aitortza juridikoari buruz duen iritzia. ETAren desagerpena, Espainiako zenbait instituzio eta kolektiboren interpretazioaren arabera, euskal abertzaletasunaren porrota izan da, abertzaletasunari berez ez dagozkion erantzukizunak egotzirik eta, modu horretan, ETAren praktika terroristaren izaera politikoa onartzen dutelarik.\nII.- Eguneroko lanaren konpromisoa.\nDesagertu da jada ETA erakunde armatu gisa, baina ez gure kontzientziak eta elkarbizitza baldintzatzen dituen oroitzapen odoltsua. Herri, auzo eta hiriguneetan edota kultur- edo kirol-elkarteetan elkarbizitza eta elkar ulertzea eraberrituko badira, beharrezkoak dira beste balio etiko batzuk, beste adiskidantza-giro bat. Hori gabe, diskurtsoak eta planak gorabehera, oso gutxi egingo dugu aurrera. Herriko, laneko edo aisialdiko eguneroko harremanetan sufritzen eta pozten gara gehien. Hor eraikitzen dugu herria, eta ez masa, horregatik diogu bizikidetza elkarren ondoan bizitzea –askotan elkar onartu gabe edo gorrotatuz– edo bestea toleratzea baino askoz gehiago dela. Hori ez da inprobisatzen, eraiki egin behar da. Lurzoru sozial eta etiko bat lortzeko eta bizikidetzan aurrera egiteko oso arriskutsua da egitateen distantziakidetasunean kokatzea eta justifika ezin daitekeena justifikatzen saiatzea. Ildo horretan, arrazoi osoarekin esan da memoria inklusiboa landu behar dela. Juzku politikoa eta etikoa desberdinak badira ere, oinazea berdina da biktima guztientzat, erreparazioak izan behar duen bezalaxe.\nIritsi da espetxe-politika berri baten garaia. Lehenik eta behin, larriki gaixo dauden presoak hurbildu behar dira, eta beste guztiak gero. Beharrezkoa da malgutasuna, halaber, banakako bergizarteratze-politika baten barruan, gradu batetik bestera igarotzeko. Eskaera etikoa da, euskal iritzi publikoaren gehiengo handi baten eskakizuna, baina eraginkortasunez lagundu behar lukete bide horretan bai preso daudenek eta bai haien ingurkoek.\nPertsonen eta instituzioen arteko harremanak babestu eta hobetu behar dira. Funtsezko oinarri etiko batzuen gainean eta inposiziorik gabe besteekin hitz egiten dakiena benetako bizikidetzaren bidean dagoela esan daiteke. Normala da proiektu eta ideia guztiz desberdinak sortzea, eguneroko arazoen konponbideei ekin behar zaienean, baina bai kalean eta bai erakundeetan, arazoen konponbideei ekiteko atergabeko aurrez aurrekoetan nahastea bizikidetzarako oinarrizko printzipioetako bati uko egitea da. Ez da egia, gezur borobila baizik, justizian aurrera egiteko «zenbat eta okerrago, eta hobe» dioen printzipio mingarri hori garatu behar denik. Etengabeko gatazka horretan ez du inork irabazten eta, epe ertainera, guztiok galtzen dugu. Soberan daude mehatxuak, presio-ekintzak –hala legezkoak nola sozialak–, graffitiak, kartel eta pankarta iraingarriak, funtsik gabeko debekuak, eta manipulazioa eta egia-erdiak elementu eztabaidaezin gisa aurkezten dituzten hainbat manifestazio eta aldarri-ekitaldi.\nIII.- Bizikidetza eraberritzea «gure esku dago».\nBide luzea daukagu oraindik egiteko. Suntsitzea erraza da, eraikitzea da zaila. Zaurituta dagoen herri bat sendatu nahi dugu, sozial eta politikoki gehien sufritzen dutenengana hurbildurik. Euskal Herrian egoera zailak gainditu ditugu lehen ere. Eta orain ere egin dezakegu. Horrela baizik ez dugu iragana gaindituko. Bizitza politikoaren beste alderdi batzuetan beldurrik gabe aldarrikatzen badugu «gure esku dago», bizikidetzaren eraberritzeari dagokionez ere, gauza bera esan dezakegu: «gure esku dago».


Euskal klasikoei esker, banderizoen garaiko eresiak ezagutzen ditugu. Tamalez, oso kopla gutxi gorde dira, eta ez beti osoak. Gorde diren apur hauek orduan kantatzen zirenen zati txiki bat baino ez omen dira.\nBestalde, guztiz ulergarria da banderizoen balentriek eta krudelkeriek hainbeste kantu sortu izana. Ikusgarriak izateaz gain, giza-taldearen barruan sendiaren historia eta jarduera jakinarazteko biderik egokienak ziren.\nEresia hauetan, emakumeek toki berezia betetzen zuten: hala kantore moduan nola protagonista gisara. Ez nolanahiko protagonista, gainera, leinuaren mendekua antolatzea ere bere esku gelditzen zela ematen baitu: Bereterretxeren arreba, Milia Lasturgoa,...\nHemen bildu diren eresiei dagokienez, KM kulturguneak eskaintzen dituen link-ak erabili ditugu. Izan ere, Koldo Mitxelenak berak eresia askoren komentarioak egin zituen Testos arcaicos vascos liburuan. Orain, Euskal testuen Gordailuak liburu hau digitalizatuta eskeintzen du, www.vc.ehus.es/gordailua/ eta eresiak eskuratzeko sarrera zuzenak ematen ditu. Honako hauek dira:\nGehienetan, jatorrizko bertsioak jaso zuenaren komentarioak agertzen dira ere. Honek eresia sortarazi zuen gertaera ezagutzen laguntzen digu. Gipuzkoari dagokionez, Esteban Garibai dugu jatorrizko informatzaile nagusia. Pentsatzekoa denez, honek Arrasate inguruko eresien berri ematen digu.\nBestalde, Ibon Sarasolak ere beste koplak batzuk jaso zituen. Honek ere oso ikerketa interesgarriak egiten ditu, jaso diren bertsio ezberdinak konparatuz, beti ere hizkuntzaren aldetik.\nBere lanetik "Bretainako kanta" hartu dugu. Dena den, kopiatzeko garaian egungo grafia erabiltzea erabaki dugula argitu behar da. Izan ere, guk azpimarratu nahi dugun aldea ez da literarioa ezta hizkuntzalaritzakoa ere. Esan bezala, hori Sarasolaren lana izan da. Gure interesa kopletan jasotzen diren pasadizoak modu ulergarri batean jasotzea baino ez da.\nBretainiako kanta: Alfonso Otazuk argitaratuta; Ibon Sarasolak komentatuta. 1500. urtearen inguruan konposatua. Oinaztar zein ganboatar elkarrekin aritzen dira hemen.\nSalinasgoa Konde guztien da jabe,\nGipuzkoa herrian on guztien burua.\nGuztiok digoe borondatez segitzen,\nGanboarrakin Oinaztarrok konforme.\nBizkaitikan be ere akonpainatzen debe.\nBretoe gaiztoen bekatuak kastigatzen.\nKonde handi horrek juntadu ditu laster\nDonostiko hirian, Pasagen enbarkatu,\nOntzi handiak txipiakin flota andia atera.\nFrantziaren bistan Ziudadea dirudi.\nDonostiako murruan, Islaren goienean,\nAbade guztiak daode prozisioan,\nMile bendizio egozten digoela.\nDonzella guztiak daode belauriko.\nJaungoikoa debeela erreguten\nDegiola eman Konde laztanari\nBitoria handia gaiztoen kontra;\nBizitzea debala onrarekin seguru.\nBretainia guztia bentziturik, datorren\nKonde galant hori Gipuzkoako herrira,\nNon izango baita, beti bezela, buru\nNobleza guztiaren anitz estimatua.\nPobluaren onra danak bezela.\nGuztiak daduzka bere agintean.\nGuztiok dioe hamar bider amen.\nAzkenik, ezinbestekoa dugu banderizoen gaia jorratzen duen eresirik ezagunena agertzea: Mikel Laboak eta J.M. Bedexagarrek hain herrikoia bihurtu duten Bereterretxeren kantorea. Kasu honetan, Mauleko Sü Hazia elkarteak Ostatü kantore bilduman karrikaratu zuen bertsioa plazaratzen dugu.\nEz nian uste erraiten ziela aitunen semeek gezürrik\nAla ibar lüzia\nHiruretan ebaki zeitan armarik gabe bihotza\nAbil eta soginezan ageri denez gizonik\nHiru dozena bazabilzala leiho batetik bestera\nJuan kuntiari goraintzi\nEhün behi bazereitzola bere zezena ondotik\nMari Santzen lasterra\nJaun kuntiarren borthala\nAi! Ei! eta Jauna, non düzie ene seme galanta\nJuan kuntiak berehala\nBerterretx aigü borthala, ützüliren hiz berehala\nAma indazüt athorra\nBizi denak orhit ükhenen dü Bazko biharramena\nBost Mendietan behera\nLakarri Büztanobian sartü bi belainak herresta\nEne anaie maitia\nHitzaz hunik ezpalinbada, mentüraz ene semia juan da\nArreba, ago ixilik\nEz, othoi, egin nigarrik\nHire semia bizi balinbada, mentüraz Mauleala da\nHik bahiana semerik\nEzpeldoi altian dün hilik, abil eraikan bizirik\nAla sendimentü gabiak\nHila hain huilan üken eta deusere eztakienak\nBerterretxen odoletik ahürkaz biltzen ari da\nAla bükhata ederra\nBerterretxen athorretarik hiru dozena ümen da


Bero Erdi Automatikoki Transferitzeko Serigrafia Linea Hornitzaile eta Fabrikan | VTEX TALDEA\nPANTAILAK INPRIMATZEKO MAKINA\n1. 1 Aplikazio Barrutia:\nZSA-1B makina egokia da papera, PCBak, plastikoa, metala, beira eta osatutako produktua inprimatzeko.\n1.2.1 Altzairu herdoilgaitzezko lan-mahaia, aurrealdea atzealdea eta eskuinera-ezkerreko hazkundea egokitzea, eta inprimaketa prozesua azkarra eta erraza izatea.\n1.2.2 Hiru kontrol metodo hauta daitezke: eskuzkoa, bakarra, automatikoa\n1.2.3 Tinta-aldakortasunarekin bat etortzeko eta inprimatzeko efektu ezberdina lortzeko, arraspa eta tinta berreskuratzeko xerra kontrolatu daiteke eskuinera edo ezkerrera gelditzeko.\n1.2.4 Fabrikatzaile ospetsuek, inportatutako motorrek eta PLCek egindako elementu elektriko bikainak hartzea. Zehaztasun handiko arteztutako gida linealak makinaren funtzionamendu leuna eta iraunkortasuna bermatzen ditu.\nGehienezko inprimatze eremua 600x900mm\nLan mahaiaren dimentsioa 700x1000mm\nGehienezko pantaila markoa 1380x1100mm\nInprimatzeko abiadura max 13 / min\nAirearen presioa 3HP, 5,5-7,7kg / cm2\nEnergia hornidura 380V, 2KW\nTamaina orokorra 1600mm * 1060mm * 1680mm\nPisua 580 kg (gutxi gorabehera)\nKasuaren kolorea Zuria / Urdina\nErabiltzaileentzako beste tamaina pertsonaliza dezakegu. Neurri eta pisu pertsonalizatuak pls aktore produktua atxikitzen ordez.\n3. Eragiketa Panelaren Deskribapenak\nZorroa inprimatzeko barometroa\nInprimatzeko abiadura erregulatzeko eskutokia\nOlioa itzultzeko abiadura erregulatzeko eskutokia\nDenboraren bistaratze automatikoa\nAirea xurgatzeko modua\nPetrolioaren itzulera azkarra\nON / Off Labea\n4. Instalazioa eta proba\n4.1 Makina giro garbian instalatu behar da eta tenperatura 18-28 gradutan mantendu.\n4.2 Egiaztatu finkagailuak ongi egokitzen direla eta pieza mugikorrak olio lubrifikatzailea duela zurezko kutxa ireki ondoren. Aukeratu makina ondo instalatzeko lekua, sartu 4 goma hanketan, doitu eta lan mahaia horizontalean mantendu. Lurreko haria makinara konektatu behar da.\n4.3 Kolore bikoitzeko haria lurreko haria da, beste batzuk sua. Hariak ondo konektatu ondoren. Sakatu "Eragiketa modua" "Eskuz".\nSakatu "Air xurgatze modua" "xurgapen etengabea" lortzeko.\nPiztu piztu (ikusi 1.4 irudia). Piztu 'Segurtasun balbula'.\nHorrek zalea funtzionatuko du. Jarri lager gainazaleko papera lan mahaian, lan mahaiak papera xurgatzen badu. Hariak konexioa zuzena dela esan nahi du. Haizeak papera bota badu, suaren haria fasean kontrakoa dela esan nahi du, alderantzikatu suaren hariaren bi.\n4.4 Makinaren aire presioa 5,5 ~ 7KG / cm-koa da2. Airearen presioa zenbakia baino txikiagoa bada, atera doikuntza, biratu erlojuaren orratzen norabidean, areagotu airearen presioa. Erlojuaren aurkako norabidean biratzean airearen presioa txikiagoa izango da.\n4.5 Sakatu "Eragiketa modua" kontrol "eskuzkoa" lortzeko. Probatu makina gora eta behera, ezkerreko eta eskuineko mugimendua.\nSakatu 'Scraping conversion' botoia, probatu scraper eta olioa itzultzeko scraper.\nKontuz: ezin izan dugu beste eragiketa bat egin, goiko guztia ondo funtzionatu arte. Bestela, makina hondatuko du.\n4.6 Goian amaitu da, inprimatze automatiko eta bakarreko probaren jarraipena.\n4.6.1 Sakatu "Eragiketa modua" "Bakarra" aukerara, zapaldu pedala eta ondoren amaitu behin inprimatzen.\n4.6.2 Sakatu 'Rapid Oil Return button', pantaila bistaratzeko\nMugimendua hau da:\nBehera — Scraper ezkerreko mugimendua —- goian, Scraper eskuineko mugimendua\nInprimatzeko eraginkortasuna handitu liteke.\n4.6.3 Sakatu 'Bigarren inprimaketa' ON, mugimendua hau da:\nBehera — Scraper Ezkerreko mugimendua - Eskuina —- Ezkerra - Eskuina - Gora\nTinta lodiagoak inprimatzeko egokia.\n4.6.4 Sakatu 'Funtzionamendu modua' Automatikora, egokitu tenporizadorearen kontrola KT (0 ~ 10S). Makinak mugimendu automatikoa osatu zuen. (Langile trebea egokia, ordez Pedal pedala)\n4.6.5 Larrialdi botoia\nLarrialdi botoia makina martxan dagoenean altxa daiteke. Oin pedala zapaldu behar da larrialdiko botoia erabili ondoren makina martxan egon dadin.\n5. Eragiketa deskribatu\n5.1.Instalatu eta doitu Net Frame\nJoan 'Aire eskaintza' atalera (1.35 irudian), igo arraspagailua eta askatu Sarearen Markoaren Besoaren torlojua (1.9 irudian). Egokitu Sareko Markoaren Besa bi aldeetan luzera egokira (2.25 irudian), instalatu Sareko Markoa besarkaderan eta estutu torlojua. (1.29 irudian bezala). Osatuta instalatuta, estutu torlojua. (1.9 irudi gisa)\n5.2. Doitu inprimatzeko tamaina.\nOrdeztu inprimatzeko arrasparen goma inprimatzeko zabalera zure eskaeraren arabera doitzeko. (1.33 irudia).\nInprimatzearen luzera doitu: 2 torloju askatu (1.1.11 irudian bezala), egokitu ezker eta eskuin leku egokira. Estutu torlojua.\nInprimatzeko eta olioa itzultzeko abiadura doitu (3. irudian) 'Inprimatze abiadura' zure abiadura egokira.\n5.3.Jarraitu azpiko sekuentzia arraspa egokitzeko eta olio labana itzultzeko.\na. Biraketa: askatu 4 torloju (1.24 irudian) biraketa doitzeko.\nb. Paralelismoa: egokitu 4 torloju (1.12 irudian bezala) arraspa mantentzeko eta olio labana Sareko gainazalarekin paraleloan itzultzeko.\nc. Abiadura: egokitu eskuineko 4 torlojua (1.12 irudian), arraspa eta olioa itzultzeko labana igotzeko abiadura kontrolatzeko. Doitu 'inprimatzeko abiadura' arraspa abiadura kontrolatzeko.\nd. Arrastatzeko presioa: doitu presio balbula (1.39 irudian bezala) arraspagailuaren presioa kontrolatzeko (1.38 irudian). Irakurri zenbakia Barometrotik.\ne. Atera "inprimatzeko burua" botoia (3.19 irudian), arraspa eta olioa itzultzeko labana deskargatzeko. Instalatu arraspa eta olioa itzultzeko labana sakatu 'inprimatzeko burua'.\n5.4. Egokitu Net Frame eta lan-mahaiaren arteko altuera. (Piezaren lodieraren arabera) Makinaren atzealdean, ireki atea.\nTorlojua askatu. (ikusi beheko argazkia) Biratu Hagaxka erlojuaren aurkako norabidera gora, biratu Hagaxka erlojuaren norabidera beherantz.\nEZ. Izena EZ. Izena\nPedalen etengailurako egokitzailea\nArrasketarako Aire Danborra\nTinta labana blokeatzeko torlojua\nTinta Labana Ajustagailu birakaria\nMarko garbiaren besoa\nLan mahairako mikro doikuntza\nIgogailuaren sareko markoaren zutabea\nLaneko mahaiaren blokeo torlojua\nIgogailuaren sareko markoaren abiadura erregulatzailea\nMarko garbia birakaria doitzeko\nLift Net Frame Air Danborra\nEgitura altuaren torloju garbia\nTorlojua sare markoa estutzeko\nMarko garbia ezkerreko eta eskuineko torloju doitua\nEzkerreko eta eskuineko marko garbia\nScraper Abiadura Doitzeko\nScraper Presio Egokitzailea\nKaxa elektrikoaren atea\nTinta itzultzeko labana presio doikuntza\n6.1. Saihestu tinta eta disolbatzaile organikoa taulako xurgapen zuloa blokeatzen dutenak.\n6.2. Jaregin motorreko olio gutxi 10 # zutabean laneko txanda guztietan.\n6.3. Makinak Olio laino konbinatzailea du (ikus 2. irudia).\n6.4. Garbitu iragazkia (2.7 irudian). Airea eskaini, biratu drainatze-eskutokia (2.8 irudian).\nGarbitu belakia ur katiluan (2.7 irudian) maiztasunarekin. Kendu iragazkia, atera bizkotxoa, utzi minutu gutxitan ur garbian eta lehortu.\n1. Eragiketaren eskuliburua\n2. Bi bihurkina, 10 'giltza bat, giltza hexagonala, Rob bat\n3. 4 Gomazko oina\n4. Scraper eta Tinta itzultzeko labana 350, 400\nEskuz egindako lan tradizionalak ordezkatzen dituen korolarioko ekipoak inprimatu ondoren. Makina hau aplikatzeko erosoa da, eraginkorra, malgua eta kutsadurarik gabea, produktibitatea eta lehengaien erabilera handitzen dutenak eta argazki ederrak sortzen dituztenak.\nMakina honetan, posizio giltzarrirako piezak, hala nola hautsa xurgatzeko eta transduktorea, iraunkorrak eta egonkorrak diren abantailekin inportatzen dira. Batez ere, makina honek ondo funtzionatzen du paper, film, purpurina eta urtzeko hauts beroa behar dutenekin. Makina honetako unitate guztiak abiadura aldakuntza infinitua dira. Behar izanez gero, lehortzeko ekipoekin eta UV fotokuratze ekipoekin ere konektatu daiteke.\nEredua Potentzia osoa Transmisio Gerrikoaren zabalera Hautsaren zabalera Paperaren lodiera Neurri orokorrak Abiadura (Pcs / Ordua)\nIrakurri eskuliburua arretaz, makina erabili aurretik. Ez egokitu botoi bat energia elektrikoa konektatu aurretik.\nOroigarri beroa: hautsa ez da sakabanatuko filma pasa arte sentsorea.\nMakina hau bereizitako etengailuekin hornituta dago, bai gorantz eta bai beherantz zurgatzeko, baita hornitzeko, hautseztatzeko, hautsa elikatzeko eta neutralizazio elektrostatikoa egiteko etengailuak ere.\nPiztu ezkerreko kasuko korronte nagusia.\nPiztu etengailua (ikusi II-2 irudia).\nPiztu goranzko potentzia xurgatzeko motorra (ikusi II-8 irudia), eta justifikatu transduktorearen maiztasuna 38-42HZ-ra.\nPiztu beheranzko potentzia xurgatzeko motorra (ikusi II-11 irudia), eta justifikatu transduktorearen maiztasuna 55-65HZ-ra.\nPiztu entregatzeko potentzia (Ikusi II-4 irudia), eta doitu etengailua 20-65HZ-ra.\nPiztu hautsa elikatzeko doikuntza (Ikusi II-15 irudia), eta doitu etengailua 20-65HZ-ra.\nIsuri hauts beroa hauts-erretiluan eta, ondoren, hautsa botatzeko motorra piztu (Ikusi II-17 irudia). Lehenik eta behin, hautseztatzeko abiadura doitzea (zenbat eta azkarrago, orduan eta hauts gehiago). Edo hauts hautsezun inbutuaren azpian dauden hiru fruitu lehorrak doitu (Ikusi I-4 irudia) hauts kantitatea justifikatzeko, hautsaren lodiera eta oreka produktuaren baldintzak betetzeko.\nEzkerreko kaxako hauts-biltzaileak (Ikusi II-21 irudia) hauts-bizikleta sustatzeko funtzioa du. Normalean, 60 eta 70 bitarteko aldatzen da.\nIreki neutralizagailu elektrostatikoaren etengailua (Ikusi II-13 irudia)\n1． Hautsaren xurgapenaren arteko tartea gorantz eta beherantz doituz 2-3 mm-ra.\nLaginean engranaje gurpila oraindik funtzionatzen ari bada (normalean, zabaldu aurretik dagoeneko egokituta egon ohi da), altuera doitu dezakezu gorantz xurgatzeko potentzia lortzeko, produktuaren eskakizuna betetzeko.\n1.1 Askatu lau azkoin izkinan. Gogorarazteko: altuera doitu lau azkoinak askatu ondoren. (Ikusi irudia)\n1.2 Askatu azkoina (Ikus 1. irudia), doitu altuera gorantz botatzen duen potentzia lortzeko (Ikus 1, 21,22). Edo (Ikusi 1. irudia) Biratu erlojuaren orratzen norabidean tartea hurbiltzen. Biratu erlojuaren orratzen norabidean, tartea zabalago bihurtuz.\n1.3 Biratu fina lau fruitu lehorrak hautsa xurgatzeko eremuan, orekatu. (Ikusi 1. irudia) Estutu torloju beltzak (Ikusi 1. irudia)\nHautsa birziklatzeko prozesua\n1. Produktuan hauts hondarrak baldin badaude, hobe da hautsaren goranzko motorra xurgatzeko abiadura handitzea (Ikusi Ⅱ-8 irudia). Hala ere, aire-fluxu handiagoak papera trabatzea eragin dezake, doitu doitu.\nProduktuan hauts hondarrak badaude, hautsaren goranzko abiadura handitu ondoren, egiaztatu gorantz eta beherantz dagoen altuera. Tartea zabalegia bada, jarraitu aurreko urratsa altuera doitzeko.\nEgiaztatu hautseztatutako poltsa hautsik gabe, aire zuloa blokeatzeko. Hauts lodieraren arabera, hauts poltsa garbitu behar da aire zuloa blokeatzea ekiditeko.\nEgiaztatu makinaren beheko aldea, ziurtatu hautsa birziklatzeko laguntza sistema piztuta dagoela.\nDardarka dagoen hauts kopurua erregulatzea\nEgokitu hautsa astintzeko abiadura kontrolatzailea (ikusi II-22 irudia).\n2. Egokitu hautsa astintzeko abiadura kontrolatzailea (Ikusi II-22 irudia) oraindik ez da zure eskaera betetzen. Kaiolako ezkerreko torlojua egokitu liteke (ikusi irudia).\nitzali hauts-erretiluaren erregulatzailea (ikus II -17 irudia)\nItxi astintzearen erregulatzailea (ikusi Ⅱ-22 irudia)\nitzali potentziaren etengailua gorantz xurgatuz (ikus II-7 irudia)\nitzali potentziaren etengailua beherantz xurgatzen (ikus II-10 irudia)\nitzali entregatzeko etengailua (ikus II-4 irudia)\netengailuaren etengailua (ikus II-21 irudia)\nhautsa emateko erreguladorearen etengailua (ikus Ⅱ-15 irudia)\nitxi potentzia nagusiaren etengailua (ikus II-2 irudia)\nGarbitu aginte panela eta estali hauts-jakarekin\n1. Epe batez funtzionatu ondoren, ireki defentsa eta bete zati aktibo horiek 20 # motor olioz. Katea lasai badago, erabili engranaje elastikoa doitzeko.\n2. Purpurina eta urtzeko hauts beroa bezalako lehengaiak ordezkatzen dituzunean, erabili aire konprimitua zati horiek guztiak garbitzeko hautsa nahastu ez dadin.\n3. Hauts lodieraren arabera, hauts poltsa garbitu behar da aire zuloa blokeatzea ekiditeko.\nEragiketa makina hutsa\nPiztu etengailua makinaren igoerarako (Ikus 3. irudia). Piztu etengailua makinaren goiko erdiko zatian gora egingo du, bestela jaitsi.\nJarri entrega-etengailua automatikora (Ikusi II-4 irudia), eta itzali beste etengailu guztiak, egin beroketa prebentiboaren pelikula pasatzen.\n1. Mesedez, jarri abiaduraren gobernadorea funtzionatzen ez duen bitartean.\n2. Mesedez, jarraitu Makinaren presentziari buruzko argibideak hautsa lehen bezala guztiz xurgatzen ez bada. Edo arazo horri aurre egiteko desestatizatzailea ere handitu dezakezu.\n3. Mesedez, egiaztatu hautsa ea garbi eta lehor dauden, zailtasunak dituzten hautsak badaude. Hautsa bustita badago, mesedez, eguzkipean isolatu.\n4. Hautsa birziklatzeko hodi blokea bada, egiaztatu markoaren behealdean aktibatu hondar laguntzaile sistema. Edo egiaztatu hautsa beherantz xurgatzen, ziurtatu martxan dagoela.\n5. Piztu makina goiko zatiaren etengailua gora.\nAurreko: Bero-transferentzia guztiz serigrafia egiteko linea\nHurrengoa: Hosto hotzak mozteko makina, nylonezko taffetarentzat\nIml Label Flexo Inprimatzeko Makina


Alemaniari buruzko datu interesgarriak\nAlemania bere historia luzeagatik eta eskaintzen dituen kalitatezko hezkuntzako aukerengatik ezaguna den herrialdea da. Gainera, Europako herrialde hartzaile etorkinenetako bat da, ikasleek erraz jaso baitute hezkuntza eta ikasleei bizi baldintza egokiak eman ahal izango dizkiete bai ekonomikoki bai moralki.\nJendeak ezagutzen ez dituen alderdi desberdinekin Alemaniari buruz hitz egin nahi genuke, Alemaniari buruzko sarrera orokorra egin beharrean Alemaniari buruzko informazio interesgarria izenburua duen artikuluarekin.\nAlemania pentsalari, poeta eta artisten lurraldea da\nAlemaniak historia luzea duela adierazi dugu. Iraganetik orain arte zientzialari, filosofo, poeta eta artista ugari hartu dituen herrialdeak nazioarteko garrantzia duten hiriko antzerkia, museoa, liburutegia, orkestren eraikina eta arte galeriak ditu. Beethoven, Wagner, Bach eta Brahms bezalako artista ospetsuek zeresana izan dute herrialdeko musika klasikoaren gorakadan. Karl Marx, Nietzsche eta Hegel bezalako pentsalari askok bizitza ekarri dute herrialdera beren mugimendu filosofikoekin.\nMunduko folk jaialdi handiena ospatzen den herrialdea da\nOktoberfest jaialdia, munduko jaialdirik handiena, urtero egiten da herrialdeko Munich hirian. 1810. urtetik arazorik gabe jarraitzen duen jaialdia iraileko azken astean hasi eta urriko lehen astean amaitzen da.\nMunduko katedralik altuena dagoen herrialdea da\nAlemaniak urtero turista ugari hartzen ditu bere arkitektura geometrikoarekin. Turistak joaten diren lekuetako bat Koloniako katedrala da, munduko katedralik altuena, 161 metroko luzera eta 768 eskailera dituena.\nNobel sari ugari dituen herrialdea\nAlemaniak 102 Nobel sari merezi zituen guztira literatura, fisika, kimika eta bakearen arloetan. Horrek erakusten du herrialdeak zein kalitate handia duen eta bai zientzia eta artearekiko zaletasuna. Herrialdean Nobel saria jaso zuten 45 zientzialari trebatu izana da horren adibiderik onena.\nLagun maiteak, eskerrik asko gure webgunean izan duzun interesagatik, arrakasta opa dizugu Alemaniako ikasgaietan.


EMLABS, ESKLEROSI ANIZKOITZAREN EUROPAKO LEHEN ESPAZIO BIRTUALA - Esclerosis Múltiple Euskadi\nEMLABS, ESKLEROSI ANIZKOITZAREN EUROPAKO LEHEN ESPAZIO BIRTUALA\nPublicado por EM Euskadi | 9 enero 2012 | Visto 1758 veces\nBilboko EMLABS inauguratu zuen Pilar Ardanza diputatuak. Zentro berria teknologia berrien laboratorioa izango da. Esklerosi Anizkoitzaren Euskadiko Eugenia Epalza Fundazioa Espainiako erreferentzia entitatea da, eskaintzen dituen zerbitzuen kalitate eta berrikuntzari […]\nBilboko EMLABS inauguratu zuen Pilar Ardanza diputatuak.\nZentro berria teknologia berrien laboratorioa izango da.\nEsklerosi Anizkoitzaren Euskadiko Eugenia Epalza Fundazioa Espainiako erreferentzia entitatea da, eskaintzen dituen zerbitzuen kalitate eta berrikuntzari dagokionez. Fundazioak joan den martxoaren 7an “EMLABS virtual games” inauguratu zuen Bilbon, Esklerosi Anizkoitzaren errehabilitaziorako Europako lehen zentroa da.\nEkitaldiak komunikabideetan erantzun handia izan zuen; bertan izan ziren: zentroa inauguratu zuen Gizarte Ekintzako diputatu Pilar Ardanza; Bizkaiko Foru Aldundiko Menpekotasun zuzendari Iñigo Pombo; BBK-ko Gizarte Ekintza zuzendari Jorge Morquecho eta Begoña Ortuondo; EA Euskal Fundazioko presidente Javier Ormazabal, presidenteordea Begoña Rueda eta kudeatzaile Pedro Carrascal; Alfreso Antigüedad Basurtuko Ospitaleko neurologia burua; Mar Medibe Gurutzeta Ospitaleko EA arduraduna; Unai Extremo CEO eta Julio Alvarez Virtualwareko eHealth business unit managerra; Microsofteko Erakndeen arteko harremanetarako gerente Monmtserrak Pardo Bayona; Laura San Basilio, Public Affarisen ordez eta Ana Vankoningsloo, Biogen Idec-eko Key Account Managerra; Francisco Tomas Almiralleko produktu gerentea eta Iñigo Fernandez de Pierola NeuronUPeko zuzendaria.\nProiektu berritzaile hau multimedia teknologian du oinarri eta Virtualware enpresarekin elkarlanean garatu da eta EA Fundazioko eta Bizkaiko EA Elkarteko (ADEMBI) terapeuten, neurologoen, eta errehabilitazio adituen aholkularitzaz. Horrela VirtualRehab Esclerosis Multiple sistema garatu dute. Sistema honek 3D teknologia eta kinect teknologia (Mikrosoft®) uztartzen ditu. Mugimenduak jasotzeko sistema honen bidez Esklerosi Anizkoitza duten gaixoek zenbait mugimendu-ariketa egin ditzakete kontrolatzeko dispositiborik gabe. Tresna honek analisi eta txostenak egiteko modulua eskaintzen du, terapeutak erabiltzaile bakoitzaren aurrerapenak aztertzea ahalbidetzen duena, grafiko eta banakako txostenen bidez.\nGaixo denek erabili ahal dute errehabilitazio birtuala, ezgaitasun maila guztietarako balio du eta; erabiltzaile bakoitzaren beharrizanetara egokitzen da programa. Zenbait sintoma lantzen dira, ekilibrioa, espastizitatea, indarra, nekea…bideo joalasa izanik, dena era ludiko batean egiten du. Terapeutak erabiltzaile bakoitzaren jarraipena egin ahal du, garapenen grafika eta landutako adar bakoitzaren garapena ikusiz.\nOnuren artean, aipagarrienak hauexek dira: martxan hobekuntzan, erresistentzian, orekan eta koordinazioan eta musukuluak sendotzen dira; horrek guztiak nekean du eragina, ohiko sintoma, eta ezgaitasun faktorerik handiena.\nEMLABS virtual games-ek NeuronUP txertatu du, web plataforma berritzaile bat da 6.000 ariketa baino gehiago jasotzen dituena errehabilitazio eta estimulaziorako, testuinguu errealetan eta edukiak sortzen dituena. Helburu du Esklerosi Anizkoitza duten gaixoen errehabilitazio neurosikologiko eta kognitiboa. Kinect plataformarekin bat egiten du eta Cloud Computing teknologia erabiltzen du.\nZentro berria teknologia berrien proba laborategi bat izango da, diziplina anitzeko lan-talde batek egingo du lan: ikertzaileak, neurologoak, errehabilitatzaileak eta teknikariak. Azken batean helburu bakar batekin gaixoen bizi-kalitatea hobetzea, berrikuntza ardatz, produktu berriak testatuko dira, errehabilitazio fisiko eta kognitiborako erabiltzen diren bideo-jokoak alegia, eta erabiltzaileen beharretara nola moldatu aztertuko da.\nVirtualRehab, un producto innovador para la rehabilitación en EM.


«Gizarte pribilegiatu, hauskor eta ahul bat garela iruditzen zait» - Otamotz : Otamotz\nEnrique Zaldua (aktorea eta idazlea)\n«Gizarte pribilegiatu, hauskor eta ahul bat garela iruditzen zait»\nEnrique Zalduak (Zumarraga, 1964) 'Crónicas angelinas de un actor solitario' liburua argitaratu du. Garai eta toki ezberdinetan idatzitako hiru ipuin jaso ditu.\nEnrique Zaldua Amerikako Estatu Batuetan (AEB) bizi izan da urte luzez eta makina bat lanetan aritu da: aktore, Time aldizkariko berriemale, Euskaldunon Egunkariko eta Radio Euskadiko kolaboratzaile… Egun Alexander teknika irakasten du eta Nazio Batuen Erakundearentzat (NBE) itzultzaile lanak egiten ditu. Pintura eta argazkigintza ere gustuko ditu eta bere lehen liburua idatzi du.\nZer diozu argitaratu berri duzun liburuaz?\nAzken hamarkadetan asko idatzi dut: prosa, entsegua eta poesia. Egindakoa argitaratzeko gogoa nuen eta errazena egin dut: hiru ipuin argitaratu. Hala ere, lan gogorra izan da.\nZer aurkitu dezakegu liburuan?\nHiru kontakizun labur dira, Olatz Goiburu zumaiarraren ilustrazioekin. Hirurak nire esperientzian oinarrituta daude. Elementu asko benetakoak dira. Bat New Yorken idatzi nuen Dorre Bikiak desagertu aurretik, beste bat Los Angelesen eta hirugarrena Zumarragan. New Yorken idatzitakoak XVII. mendeko Holandako burbuilan du abiapuntua eta New Yorken amaitzen da. Maitasunari buruzkoa da. Los Angelesen idatzitakoa aktore bati buruzkoa da. Zumarragan idatzitako ipuineko protagonista neskatxa bat da eta ilusioari buruzko istorio bat da.\nBeste libururik ba al duzu eskuartean?\nEuskal Herrian, Penintsulan eta Irlandan girotutako nobela historiko bat idazten ari naiz. Alexander teknikari buruzkoa, COVID-arekin duen harremanari eta pandemiak eskaintzen digun bizipenari buruzkoa ere idatzi nahi nuke. COVID-ari eman diogun erantzuna gure gizartearen erakusle bikaina dela iruditzen zait. Gizarte pribilegiatu, hauskor eta ahul bat gara.\nEskerrak ematea eta dugun guztiaren balioa aitortzea ahaztu dugu. Dena eskatzea da. Eskubideak besterik ez ditugu nahi. Dugun guztia oso garestia da eta ez gara jakitun edo ez dugu izan nahi. Gaizki hezitako gizarte bat gara. Erosotasun falta, zerbait guk nahi bezala ez joatea… jasangaitza zaigu. Beti arduradunak bilatzen ari gara eta sekula ez dugu onartzen ardura gurea dela. Bestalde, eurozentrikoak gara eta ez gara konturatzen beste herrialde batzuetan bizitza guztia daramatela krisian.\nGure aurrekoek garai gogorrak bizi izan zituzten.\nBehin baino gehiagotan pentsatu izan dut: gerra ezagutuko al dugu? nola erantzungo genuke? Bizitzen ari garena gerra baten modukoa da. Izpiritua politika baino gehiago interesatzen zait eta horrek hainbat galdera sortzen dizkit: nola enfokatu dugu hau guztia? pentsamolde irekia erakusten ari al gara? pertsona hobeak izaten saiatzen ari al gara? orain arte egindakoak hona ekarri gaituela konturatu al gara eta zer aldatu behar dugun aztertzen ari al gara? Ostalaritzaren inguruan sortu den istilua oso esanguratsua da. Halako krisi batean aldarrikapen nagusia hori bada eta egunkarietako azalak ematen bazaizkio… Badakit ostalariak oso gaizki ari direla pasatzen eta niri ere tabernara joan eta kafe bat hartzea gustatzen zait, baina ez dut uste 1945ean Londresen lehentasuna pub-en irekiera izango zenik.\nAEBtan bizi izan zara. Zer diozu Trump-ez?\nKapitolioan gertatu zenak ez nau harritu. Aspaldi esan nuen Trump Kapitoliotik eskoltatuta edo atxilotuta aterako zela. Zorionez, ez dirudi halakorik gertatuko denik. AEBtan gertatu dena hemengo itsukeriarekin lotuta dago, baina esteroideekin puztuta. Errealitatearen distortsioa bizi dugu eta Trump prozesu horren gailurra da. Boterera heltzeko aukera eduki du eta jende asko ideologikoki kutsatu du. Bere gorroto eta zatiketa mezuak arrakasta izan du. Bere izpiritua gaixo dago. Baina bera ez da lider bat. Egoeraz baliatu besterik ez du egin. Suari gasolina bota. Egonezin bat zegoen eta eskrupulurik ez duen gizon honek egonezin hori lehendakari izateko baliatu du.\nBeltz kolorekoa. Gerra zibil bat edo estatu kolpe bat egon daitekeela uste dut. Ez dut uste pertsona alarmista naizenik, baina… Buruzagi militarrek mezu bat igorri diete soldaduei, beraien betebeharra Konstituzioa defendatzea dela gogoratuz. Horretara heldu badira… Trump-en aldeko soldaduak badaude, Trump-en kontrako buruzagiak ere egongo dira… Tejero Kongresura heldu zenean, jende gehiagoren babesa lortzea espero zuen. Kapitolioan sartu zirenek ere hori espero zutela uste dut. Polizia batek erasotzaile batekin argazkia atera zuen. Babestua dagoela dakielako egin zuen hori. Dena den, herritar gehienak beraien herrialdean eta Konstituzioan sinesten dute. Balio horiek oso barneratuak dituzte. Hori dela eta, estatu kolpe batek ez luke arrakasta edukiko. Baina kaltea handia izango litzateke. Dagoeneko kalte handia eragin dute. Onena impeachment-ak aurrera egitea da. Sistema politikoak Trump botatzea eta bere akolito guztiei kontuak eskatzea indarkeria bultzatzeagatik. Hori da, nire ustez, irtenbide bakarra. Donald Trump Etxe Zuritik lasai asko joaten bada, honek guztiak ez du amaierarik izango gauza askoz ere larriagoak gertatu arte.\nHamaika lanetan aritu zara. Zertan zabiltza gaur egun?\nNBErentzat itzultzaile lanak egiten ditut eta Alexander teknikaren irakaslea naiz. Teknika terapeutiko bat da. Los Angelesen eta Irlandan egin ditut titulua lortzeko egin behar diren ikasketak.\nZertan datza Alexander teknikak?\n100 urte baino gehiago ditu. Australiar batek garatu zuen, bere buruarekin proba eginez, XIX. mendean. Maisuak pazientearekin lan egiten du. Mina, parkinsona, autismoa, antsietatea, estresa… duten pazienteak dira. Osteopatiaren, yogaren edota masajeen oso ezberdina da. Mina areagotzen duten ohiturak aldatzean datza: posturak, mugitzeko modua, pentsaera… Ez da inbaditzailea eta emaitza bikainak ematen ditu. Nerbio sistema zentralarekin lan egiten da, gorputzak lasaiago bizitzen ikasi dezan. Horrek onura fisiko, emozional, neurologiko eta mentalak dakartza. Egungo bizimodua dela eta, gehienok gehiegizko tentsioan bizi gara.\nNBErentzat itzultzaile lanak egiten dituzula ere esan duzu.\nAzken hilabeteotan COVIDari buruzko asko egin ditut, baina azkena giza garapenaren txostenari buruzkoa izan da. NBEren txosten garrantzitsuenetakoa da.\nZer dio giza garapenari buruzko azken txosten horrek?\nUne erabakigarria bizi dugula. Garai honi antropozeno izena eman diote. Gizakia planeta aldatzen ari da eta gure portaera aldatzen ez badugu, desagertu egingo gara. Honek COVIDarekin lotura du: jende askoren ustez, birus hau gizakia planetako azken txokoa ere inbaditzen ari delako sortu da.


Arrasasoi programaren baitan, Nordic Walking ibilaldia - Arrasate - Goiena.eus\nArrasasoi programaren baitan, Nordic Walking ibilaldia\nXabi Gorostidi 2018-05-10 13:16\nMaiatzaren 20an, 10:30tan, herriko hainbat puntu adierazgarrietatik –San Balerio, Meatzerreko edo Monterron– pasatuko den ipar martxa Ibilaldia egingo da Arrasaten. Doakoa izango da parte hartzea, bertan parte hartzeko egin beharreko gauza bakarra Musakolako kiroldegian izena ematea da. Plaza mugatuak izango dira.\nAurreko hilabeteetan igeriketa eta autodefentsa ikastaroetan murgilduta ibili eta gero, “ArraSasoi: hamabi hile, hamaika gai” programa ibilaldi batekin dator maiatzean. Nordic Walking edo Ipar Martxa ibilaldi batekin hain zuzen ere. Ibiltzeko modu hau, hankei ez ezik, besoei eta orokorrean soinaren goiko alde osoari eragiten dion ibiltzeko modua da.\nJarduera hau praktikatzeko berariazko bi makil behar dira. Mugitzeko era berria da, esan bezala, gorputz osoari eragingo diona; atsegina, leuna eta aldi berean oso eraginkorra, giharren indarra, bihotza, koordinazioa eta mugikortasuna areagotzen dituena. Aurreko urteetan kurtsoak eman izan dira Musakolako kiroldegian eta herrian geroz eta jende gehiago da Ipar Martxa praktikatzen duena. Hori horrela, oraingoan 20 bat pertsonako taldea elkartu eta herriko hainbat puntu adierazgarritatik pasatuz, ibilaldia antolatzea erabaki du Udaleko Kirol Sailak.\nEguna, maiatzaren 20 izango da, igandea, eta ordua, goizeko 10:30; Musakolako kiroldegia izango delarik irteera puntua. Eta ibilbideari dagokionez, honako hau izango da: Musakola, Monterron (bidegorri de paseotik joanda), Bizkaia Etorbidea, Meatzerreka, San Balerio, San Kristobal (OMU atzeko aldapatik igo eta hilerritik pasata), Monterron eta berriz ere Musakolara. Guztira 6 kilometro pasatxoko ibilbidea.\nGainera, eta ibilbide nahiko erraza bada ere, kontutan hartu behar dugu Nordic Walking-ak dituen teknika ezberdinak praktikan jartzeko aukera izango dugula, aldapak gora eta behera, pistak, errepidea edota\nbelarditik pasatzeko aukera izango baitugu ibilbide honetan, horregatik nozio basikoak ezagutzea komeni da ibilaldi honetan parte hartzeko.\nIbilaldi honetan parte hartu nahi duenak Musakolako Kiroldegian eman beharko du izena. Doakoa izango da baina p plaza mugatuak direla kontuan izanda, lehenbailehen izena ematea komeni da. Bestalde, jakin, Ipar Martxa praktikatzeko materiala ez duenak, eskuragarri izango duela kiroldegian. Animatu eta parte hartu.


UCEk IMSERSOren bidez bidaiatzeko gomendatu die helduei dokumentazioa baduten eta kontratua irakurtzeko. | Consumer\nUCEk IMSERSOren bidez bidaiatzeko gomendatu die helduei dokumentazioa baduten eta kontratua irakurtzeko.\nHitzartutako baldintzak betetzen ez badira, idatziz jaso behar da, erreklamazio-orrien bidez.\nIMSERSOn zehar bidaiatu behar duten helduek egiaztatu behar dute haiekin dokumentazio guztia daramatela eta bidaia-kontratua ondo irakurri behar dutela sinatu baino lehen, Extremadurako Kontsumitzaileen Batasunak (UCE) gomendatzen duen bezala.\nUCEk, bere oharrean, sistema honi esker bidaiatu behar duten pertsonei gomendatzen die NANa edo pasaportea, Gizarte Segurantzako txartela eta fitxa labur bat daramatela, eta fitxa horretan jasoko dela minik duen, tratamenduren bat duen edo alergikoa den. Familia-medikuak egin dezake hori.\nBidaian kontratuaren fotokopia eraman behar du, jatorrizkoa etxean utzita, bai eta bidaia-agentziako arduradun baten telefono-zenbakia ere, arazorik izanez gero. Kontratuari dagokionez, baldintza guztiak kontuan hartzea gomendatzen da, batez ere irteera orduetan, arazorik ez izateko. Helmugara iritsitakoan, kontuz ibili behar dute proposatzen dizkieten eta hotel berean edo egiten dituzten ibilaldi batzuetan egiten diren bilerekin.\nBidaiaren edozein fasetan edo establezimenduren batean ez-betetzeren bat atzemanez gero, idatziz jaso beharko da erreklamazio-orrien bidez, eta kexari buruzko ahalik eta proba gehien bilduko dira.\nErabiltzaileak bidaia baino hamabost egun lehenago izango du bidaia bertan behera uzteko, inolako zigor ekonomikorik gabe, baina aurreko hamabost egunetik hamarrera bitartean egiten badu, bidaiaren prezio osoaren %5eko zigorra ezarriko diote. Hamar egunetik hirura bitartean, penalizazioa prezio osoaren %15ekoa da; aurreko 48 orduetan, %25ekoa da, eta irteerara aurkezten ez denean, entregatutakoaren %100 ordaindu behar da, bidaiaren prezio osoa, alegia. UCEk ohartarazi du, nolanahi ere, bidaia ez egiteko arrazoi justifikatuak eta larriak badaude, dirua berreskuratzeko aukera dagoela, kudeaketa-gastu txiki batzuk besterik ez.